sagorsarker/bangla-wikipedia huggingface dataset:
মহিউদ্দিন তারেক

মহিউদ্দিন তারেক (জন্ম ১৪ নভেম্বর ২০০৩) একজন বাংলাদেশী ক্রিকেটার । ২০২১ সালের ১০ জুন ২০২১ ঢাকা প্রিমিয়ার ডিভিশন টি-টোয়েন্টি ক্রিকেট লিগে গাজী গ্রুপ ক্রিকেটার্সের হয়ে টি-টোয়েন্টিতে অভিষেক ঘটে। ১৭ জুন ২০২১ সালে মোহামেডান স্পোর্টিং ক্লাবের বিপক্ষে তিনি ম্যাচ সেরা খেলোয়াড় নির্বাচিত হন। 
২০২১ সালের ডিসেম্বরে, ওয়েস্ট ইন্ডিজে অনুষ্ঠিত ২০২২ আইসিসি অনূর্ধ্ব-১৯ ক্রিকেট বিশ্বকাপের জন্য তাকে বাংলাদেশের দলে স্ট্যান্ডবাই খেলোয়াড় হিসেবে রাখা হয়। ২৬ ডিসেম্বর ২০২১ সালে, ২০২১-২২ মৌসুমের বাংলাদেশ ক্রিকেট লিগে উত্তরাঞ্চল ক্রিকেট দলের হয়ে প্রথম-শ্রেণীর ক্রিকেটে অভিষেক ঘটে। ২০২২ সালের ২৬ এপ্রিলে, ২০২১-২২ মৌসুমের ঢাকা প্রিমিয়ার ডিভিশন ক্রিকেট লিগে রূপগঞ্জ টাইগার্স ক্রিকেট ক্লাবের হয়ে লিস্ট এ ক্রিকেটে আত্মপ্রকাশ করেন
অ্যাবাউট ফেইস (অ্যালবাম)

অ্যাবাউট ফেইস হল ইংরেজ গায়ক এবং সঙ্গীতশিল্পী ডেভিড ডেভিড গিলমোরের দ্বিতীয় একক স্টুডিও অ্যালবাম। এটি ৫ মার্চ ১৯৮৪ সালে, গিলমারের ৩৮তম জন্মদিনের একদিন পুর্বে যুক্তরাজ্যের হার্ভেস্ট এবং মার্কিন যুক্তরাষ্ট্রের কলাম্বিয়া কর্তৃক প্রকাশিত হয়েছিল। বব এজরিন এবং গিলমোর কর্তৃক সহ-প্রযোজিত, অ্যালবামটি ফ্রান্সের বুলোন-বিলানকোর্টের পাথে মার্কোনি স্টুডিওতে ১৯৮৩ সালে রেকর্ড করা হয়েছিল। দুটি গানের কথা, "অল লাভার্স আর ডেরেঞ্জড" এবং "লাভ অন দি এয়ার", লিখেছেন দ্য হু ব্যান্ডের হু-এর পিট টাউনশ্যান্ড। টাউনশ্যান্ডের "অল লাভার্স আর ডেরেঞ্জড"-এর সংস্করণটি তার একক অ্যালবাম "স্কুপ ৩"-এ প্রদর্শিত হয়।
অ্যালবামটি ইতিবাচক পর্যালোচনা পেয়েছে এবং ইউকে অ্যালবাম চার্টে ২১ নম্বরে এবং ইউএস বিলবোর্ডের শীর্ষ ২০০ অ্যালবাম চার্টে ৩২ নম্বরে অবস্থানে ছিল। অ্যালবামে দুটি একক প্রকাশ করা হয়েছিল: "ব্লু লাইট" মার্কিন যুক্তরাষ্ট্রে ৬২ নম্বরে অবস্থান নেয়, আন্যদিকে "লাভ অন দি এয়ার" চার্টে অবস্থান করতে ব্যর্থ হয়েছিল। গিলমারের স্ব-শিরোনামযুক্ত প্রথম একক অ্যালবামের মতো, "অ্যাবাউট ফেইস" আরআইএএ দ্বারা স্বর্ণ প্রত্যয়িত হয়েছিল। ২০০৬ সালে ইউরোপ এবং কলাম্বিয়াতে ইএমআই থেকে একটি পুনঃপ্রচারিত বৈশ্বিক সিডি প্রকাশিত হয়েছিল।
২০০৬ সালের রিমাস্টারে "আনটিল ইউ স্লিপ" এবং "নিয়ার দ্য এন্ড" এর জন্য যথাক্রমে ৫:২০ এবং ৫:৫০ মিনিট লম্বা ফেডআউট রয়েছে।
"ব্লু লাইট" সংস্করণ:
The supporting tour for "About Face", which lasted from 31 March – 16 July 1984, covering Europe and North America saw Gilmour perform the following songs:
এনকোর:
অ্যাস্টোরিয়া (রেকর্ডিং স্টুডিও)

অ্যাস্টোরিয়া হল একটি গ্র্যান্ড হাউসবোট, যেটি ১৯১১ সালে গীতিমঞ্চ পরিচালক ফ্রেড কার্নোর জন্য তৈরি করা হয়েছিল এবং ১৯৮০-এর দশকে এর নতুন মালিক, পিংক ফ্লয়েডের গিটারবাদক ডেভিড গিলমোর দ্বারা পরিচালিত একটি রেকর্ডিং স্টুডিও হিসাবে অভিযোজিত হয়৷ এটি রিচমন্ডের লন্ডন বরোর হ্যাম্পটনে টেম্‌স নদীর উপর অবস্থিত। গিলমোর ১৯৮৬ সালে নৌকাটি কিনেছিলেন, কারণ তিনি "[তার] জীবনের অর্ধেক রেকর্ডিং স্টুডিওতে কাটিয়েছেন জানালা, আলোবিহীন, কিন্তু এই নৌকায় অনেক জানালা আছে, বাইরের সুন্দর দৃশ্য রয়েছে"।
নৌকাটি ১৯১১ সালে গীতিমঞ্চ পরিচালক ফ্রেড কার্নোর জন্য তৈরি করা হয়েছিল, যিনি নদীর তীরে সেরা হাউসবোটটি স্থায়ীভাবে তার হোটেল, ট্যাগস দ্বীপের কার্সিনোর পাশে রাখতে চেয়েছিলেন। তিনি এটি ডিজাইন করেছেন যাতে একটি সম্পূর্ণ ৯০-পিস অর্কেস্ট্রা বাজানো যায়।
হায়াত মাহমুদ

হায়াত মাহমুদ ছিলেন একজন বাঙ্গালী মুসলিম সেনাপতি যিনি পরে বৃহত্তর বরিশালের বুজুর্গ-উমেদপুর পরগণার জমিদার হয়েছিলেন। তিনি ব্রিটিশ ইস্ট ইন্ডিয়া কোম্পানির বিরুদ্ধে একজন সংগ্রামী এবং ঐতিহ্যবাহী মিঞা বাড়ি মসজিদ নির্মাণের জন্য সর্বাধিক পরিচিত, যা দক্ষিণ বাংলার একটি জনপ্রিয় পর্যটন আকর্ষণ হিসাবে অব্যাহত রয়েছে। 
হায়াত মাহমুদ সম্ভবত মালদার খাঁর ছেলে, যিনি চন্দ্রদ্বীপের রাজার সামরিক ফৌজে নিযুক্ত ছিলেন। মাহমুদও চন্দ্রদ্বীপ সামরিক ফৌজে ভর্তি হন। একবার, নিকটবর্তী চাখার এলাকার মীর ও মজুমদার জমিদার খান্দানদ্বয় চন্দ্রদ্বীপের রাজাকে অপহরণ করে। গভীর রাতে রাজাকে আজাদ করে মাহমুদ জনপ্রিয়তা অর্জন করেন। এই কাজের জন্য কৃতজ্ঞতা প্রকাশ করে রাজা দুটি তালুক প্রদান করেন মালদার খাঁ এবং হায়াত মাহমুদকে, যা পরবর্তীতে কড়াপুরের মিঞা খান্দান (মাহমুদের বংশধরদের) দ্বারা ওয়ারিশসূত্রে পাওয়া যায়। বুজুর্গ-উমেদপুর পরগণাও হায়াত মাহমুদের তালুকগুলির মধ্যে একটি ছিল।
দক্ষিণ বাংলার একজন মজবূৎ জমিদার হয়ে উঠলে, ব্রিটিশ ইস্ট ইন্ডিয়া কোম্পানি মাহমুদের মর্যাদার জন্য হুমকি হয়ে দাঁড়ায়। মাহমুদ বাংলায় কোম্পানির শাসন মেনে-চলতে এবং বুজুর্গ-উম্পেদপুর পরগণা আত্মসমর্পণ করতে অস্বীকার করেন। ফলস্বরূপ, ইংরেজ কোম্পানি বরিশালের সমস্ত জলপথ বন্ধ করার নির্দেশ দিলো। মাহমুদকে ""ডাকাত সরদার" " হিসাবে এলান করা হয়। কোম্পানির সিপাহীরা ১৭৮৯ খ্রীষ্টাব্দে তাঁকে বন্দী করতে সক্ষম হয় এবং তাঁকে জাহাঙ্গীরনগরের তৎকালীন নায়েব নাজিম ইংরেজপন্থী নুসরত জং-এর কাছে নিয়ে যায়। ১৭৯০ খ্রীষ্টাব্দে নায়েব নাজিম মাহমুদকে যাবজ্জীবন কারাদণ্ড দেওয়ার পরামর্শ দেন। লর্ড কর্নওয়ালিস মাহমুদকে ব্রিটিশ মালয় প্রিন্স অফ ওয়েলস দ্বীপে নির্বাসিত করেন এবং বুজুর্গ-উমেদপুরের জমিদারি কেড়ে নেন।
মাহমুদ ১৮০৬ খ্রীষ্টাব্দে আজাদী পান এবং তারপরে শান্ত জীবনযাপন শুরু করেন। কড়াপুরে ৩০ একর জমিতে বাড়ি তৈরি করেন তিনি। মাহমুদকে ১৮০৭ খ্রীষ্টাব্দে মিয়া বাড়ি মসজিদ প্রতিষ্ঠার কৃতিত্ব দেওয়া হয়, যদিও অল্প কয়েকজন দাবি করেছে যে মসজিদটি তাঁর ছেলে মাহমুদ জাহিদ দ্বারা প্রতিষ্ঠিত হয়েছিল। মাহমুদ জাকির নামে তার আরেকটি ছেলেও ছিল।
জোয়ার ভাটা (১৯৪৪-এর চলচ্চিত্র)

জোয়ার ভাটা হলো অমিয় চক্রবর্তী পরিচালিত ১৯৪৪ সালের একটি কালো ও সাদা ভারতীয় ড্রামা ফিল্ম । এটি দিলীপ কুমারের আত্মপ্রকাশকে চিহ্নিত করেছে, যিনি বলিউডের অন্যতম বিখ্যাত অভিনেতা হয়ে উঠেছেন। ছবিতে আরও অভিনয় করেছেন মৃদুলা রানী, শামীম বানো, আগা, বিক্রম কাপুর, কে এন সিং, খলিল এবং মুমতাজ আলী । এটি প্রযোজনা করেছে বোম্বে টকিজ । সঙ্গীত পরিচালক ছিলেন অনিল বিশ্বাস ।
একজন বৃদ্ধের রমা ( শামীম ) এবং রেনু (মৃদুলা) নামে বিবাহযোগ্য বয়সের দুটি কন্যা রয়েছে। যখন কোটিপতি বংশী নরেন্দ্র (আগা জান), যিনি রামকে বিয়ে করতে চলেছেন, তার ভবিষ্যত কনেকে উঁকি দেওয়ার জন্য নিজেকে ছদ্মবেশ ধারণ করেন, তখন তিনি রেনুকে রামের জন্য ভুল করেন এবং দুজন প্রেমে পড়েন। বিয়ের পর ভুল ধরা পড়লে রেনু ঈশ্বরকে অভিশাপ দেয় এবং ধর্মদ্রোহিতার জন্য বাড়ি থেকে বের করে দেয়। তিনি জগদীশ ( দিলিপ কুমার ) নামে একজন বিচরণকারী সঙ্গীতজ্ঞের সাথে দেখা করেন, বাড়িতে ফিরে জানতে পারেন যে তার বোন গর্ভবতী এবং গুরুতর অসুস্থ। তারা মা আথবা শিশুর জীবন বাঁচানোর মধে কঠোর পছন্দের মুখোমুখি হয়, যতক্ষণ না রেণু ঈশ্বরের সাথে মিলিত হয়, একটি অলৌকিক ঘটনা প্ররোচিত করে।
২৯ নভেম্বর ১৯৪৪-এ ম্যাজেস্টিক টকিজ মুম্বাইতে প্রিমিয়ার হয়, ছবিটি মুম্বাইতে একটি শালীন হিট ছিল কিন্তু অন্যান্য জায়গায় ব্যর্থ হয়। শেষ পর্যন্ত এটি একটি বক্স অফিসে হতাশা ছিল।
আনর খাঁ

আনর খাঁ ছিলেন পঞ্চদশ শতকের একজন মুসলিম ধর্মপ্রচারক। তিনি খুলনার ধর্মপ্রচারক খান জাহান আলীর সাথে খুলনায় ধর্মপ্রচারের উদ্দেশ্যে আগমন করেন। বাগেরহাট জেলার বাগমরা গ্রামের আনর খাঁ দিঘি ও মসজিদ তার স্মৃতি বহন করছে। উল্লেখ্য, তার জন্ম ও মৃত্যু তারিখ সম্পর্কে তেমন কোনো তথ্য জানা যায় নি।
লিন্ডা মারিয়া বারোস

লিন্ডা মারিয়া বারোস (জন্ম ৬ আগস্ট ১৯৮১, বুখারেস্টে) একজন ফরাসি ভাষার কবি, অনুবাদক এবং সাহিত্য সমালোচক, আজকের কবিতার দৃশ্যে সবচেয়ে শক্তিশালী নতুন কণ্ঠের একজন। তিনি বিখ্যাত ফরাসি সাহিত্য পুরস্কার "প্রিক্স গুইলাম অ্যাপোলিনায়ার" – ২০০৭ এবং "দ্য পোয়েটিক্যাল কলিং প্রাইজ" - ২০০৪ পেয়েছেন। তিনি ফ্রান্সের প্যারিসে থাকেন। 
তিনি ২০১৩ সাল থেকে অ্যাকাডেমি ম্যালারমে -এর সদস্য। 
তার কবিতা ২৫টি দেশে প্রকাশিত হয়েছে।
তিনি ১৯৮৮ সালে বুখারেস্ট থেকে একটি সাহিত্য পর্যালোচনায় প্রকাশিত একটি কবিতা দিয়ে আত্মপ্রকাশ করেন।
বিলাল আসাদ

বিলাল আসাদ (জন্ম ১৭ নভেম্বর ১৯৭৮ ) একজন সাবেক পাকিস্তানি ক্রিকেটার । তিনি বিভিন্ন দলের হয়ে ১৯৯৫ থেকে ২০০৬ সাল পর্যন্ত ঘরোয়া ক্রিকেট খেলেছিলেন। আসাদ ১২১ টি প্রথম-শ্রেণীর,৭৫ টি লিস্ট এ এবং ৯ টি টি- টোয়েন্টি ম্যাচে অংশ নিয়েছিলেন। 
তিনি সিঙ্গাপুর জাতীয় ক্রিকেট দলের সাবেক কোচ ছিলেন এবং মালয়েশিয়া জাতীয় ক্রিকেট দলের কোচের দায়িত্ব পালন করছেন।
প্রথম বারের প্রথম দেখা

প্রথম বারের প্রথম দেখা ২০২২ সালের প্রণয়ধর্মী বাংলা চলচ্চিত্র। ছবিটি পরিচালনা করেছেন আকাশ মালাকার, চন্দন কান্তি সরকার, তন্ময় লোধ ও সুশান্ত বিশ্বাস করি ছবিটি যৌথভাবে প্রযোজনা করেছেন। ছবির সঙ্গীত দিয়েছেন দেব এ ব্রত ছবিতে প্রধান চরিত্রে অভিনয় করেছেন আর্য দাসগুপ্ত এবং ঋত্বিকা সেন। ৮ জুলাই ২০২২ সালে ছবিটি প্রেক্ষাগৃহে মুক্তি পায়।
হারিস আসিফ

হারিস আসিফ একজন পাকিস্তানি ক্রিকেটার । ১২ নভেম্বর, ২০১৬ সালে ২০১৬-১৭ মৌসুমের কায়েদ-ই-আজম ট্রফিতে খান রিসার্চ ল্যাবরেটরিজ -এর হয়ে তার প্রথম-শ্রেণীর ক্রিকেটে আত্মপ্রকাশ করেন।
শেহজাদ মালিক

শেহজাদ মালিক (জন্ম ৮ এপ্রিল ১৯৭৮) একজন পাকিস্তানি প্রথম-শ্রেণীর ক্রিকেটার যিনি শিয়ালকোট ক্রিকেট দলের প্রতিনিধিত্ব করেছেন।
হান চীনা

হান চীনারা পূর্ব এশিয়ার একটি জাতিগত গোষ্ঠী এবং চীনের অধিবাসী। তারা বিশ্বের বৃহত্তম নৃতাত্ত্বিক গোষ্ঠী, যা বিশ্ব জনসংখ্যার প্রায় ১৮%। চীনা ভাষার স্বতন্ত্র বৈচিত্র্যে কথা বলা বিভিন্ন উপগোষ্ঠীর সমন্বয়ে এ জাতিগোষ্ঠী গঠিত। বিশ্বব্যাপী আনুমানিক ১৪০ কোটি হান চীনা জনগণ, প্রাথমিকভাবে যারা গণপ্রজাতন্ত্রী চীনে বসবাস করে। চীনের মূল ভূখন্ডের মোট জনসংখ্যার প্রায় ৯২% হান চীনা এবং চীন প্রজাতন্ত্রে (তাইওয়ান) জনসংখ্যার প্রায় ৯৭% । সিঙ্গাপুরের মোট জনসংখ্যার প্রায় ৭৫% মানুষ হান চীনা বংশোদ্ভূত।
মূল সমভূমি থেকে উদ্ভূত, হান চীনারা তাদের সাংস্কৃতিক পূর্বপুরুষদের হুয়াংহো নদীর তীরে বসবাসকারী কৃষি উপজাতিদের প্রাথমিক কনফেডারেশন বা প্রাথমিক সংঘ হুয়াশিয়াতে খুঁজে পায়। "হুয়াশিয়া" শব্দটি কৃষি উপজাতি হুয়া ও শিয়ার সম্মিলিত নব্যপ্রস্তরযুগের প্রাথমিক সংঘকে বোঝায়, যারা উত্তর চীনের হুয়াংহো নদীর মধ্য ও নিম্ন অংশের চারপাশে কেন্দ্রীয় সমভূমিতে বসতি স্থাপন করেছিল। এই উপজাতিগুলি আধুনিক হান চীনা জনগণের পূর্বপুরুষ ছিল, যারা চীনা সভ্যতার জন্ম দিয়েছিল।
শেনচেন মেট্রো

শেনচেন মেট্রো হল চীনের কুয়াংতুং প্রদেশের শেনচেন শহরের দ্রুতগামী গণপরিবহন ব্যবস্থা। গণপরিবহন ব্যবস্থাটি ২০০৪ সালের ২৮শে ডিসেম্বর জনসাধারণের জন্য খোলা হয়েছিল। বর্তমানে ব্যবস্থাটি ২০২১ সালের সম্প্রসারণের পরে ৪১১ কিলোমিটার (২৫৫ মাইল) রেলপথে ২৮৩ টি স্টেশন সহ ১১ টি রেলপথে রেল পরিষেবা পরিচালনা করে।
শেনচেন মেট্রো ২০২২ সালের তথ্যানুসারে চীনের ৯ম দীর্ঘতম ও বিশ্বের ১০ম দীর্ঘতম মেট্রোরেল ব্যবস্থা। গণপরিবহন ব্যবস্থাতে ২০৩০ সালের মধ্যে ৮ টি এক্সপ্রেস ও ২৪ টি নন-এক্সপ্রেস সহ মোট ১,১৪২ কিলোমিটার রেলপথ অন্তর্ভুক্ত করার পরিকল্পনা করা হয়েছে।
ধোখা: রাউন্ড ডি কর্নার

ধোখা: রাউন্ড ডি কর্নার ২০২২ সালের ক্রাইম থ্রিলার হিন্দি চলচ্চিত্র। ছবিটি পরিচালনা কুকি গুলাটি এবং প্রযোজনা করেছে টি-সিরিজ কোম্পানি। এতে অভিনয় করেছেন আর. মাধবন, অপারশক্তি খুরানা, দর্শন কুমার এবং খুশালি কুমার (খুশালি কুমার এই চলচ্চিত্রটির মাধ্যমে চলচ্চিত্রে আত্মপ্রকাশ করেন)।
রোনাল্ড গ্রে (মল্লক্রীড়াবিদ)

রোনাল্ড গ্রে (৪ আগস্ট ১৯৩২ – ১৭ আগস্ট ২০১৯) ছিলেন একজন অস্ট্রেলীয় ক্রীড়াবিদ। তিনি ১৯৫৬ গ্রীষ্মকালীন অলিম্পিকে পুরুষদের ত্রৈধ লম্ফে প্রতিদ্বন্দ্বিতা করেছিলেন।
চার্লস গ্রিন (মল্লক্রীড়াবিদ)

চার্লস রিচার্ড গ্রিন (২১ আগস্ট ১৯২১ – ৬ মে ২০০৯) একজন অস্ট্রেলীয় ক্রীড়াবিদ ছিলেন। তিনি ১৯৪৮ গ্রীষ্মকালীন অলিম্পিকে ১১০ মিটার হার্ডলে প্রতিদ্বন্দ্বিতা করেছিলেন কিন্তু তিনি উভয় ইভেন্টে প্রথম রাউন্ড অতিক্রম করতে ব্যর্থ হন। তিনি অলিম্পিকের পর প্রতিযোগিতামূলক অ্যাথলেটিক্স থেকে অবসর নেন চিকিৎসাশাস্ত্রে ক্যারিয়ার শুরু করার জন্য।
স্যালি হ্যামিল্টন-ফ্লেমিং

স্যালি হ্যামিল্টন-ফ্লেমিং (জন্ম ১৪ এপ্রিল ১৯৬৫) একজন অস্ট্রেলীয় হার্ডলার। তিনি ১৯৮৮ গ্রীষ্মকালীন অলিম্পিকে মহিলাদের ৪০০ মিটার হার্ডলসে প্রতিদ্বন্দ্বিতা করেছিলেন।
নীরেন দে

নীরেন দে একজন ভারতীয় আইনজীবী ছিলেন এবং ১৯৬৮ সালের নভেম্বর থেকে ১৯৭৭ সালের মার্চ পর্যন্ত ভারতের অ্যাটর্নি জেনারেল ছিলেন এবং এটি ভারতীয় জরুরি অবস্থাকে কভার করেছিলেন। এর আগে তিনি ভারতের সলিসিটর জেনারেল ছিলেন । ১৯৭৪ সালে তিনি পদ্মবিভূষণে ভূষিত হন। তিনি বার কাউন্সিল অফ ইন্ডিয়ার চেয়ারম্যানও ছিলেন।
বিনয়রঞ্জন সেন

বিনয় রঞ্জন সেন , সিআইই, আইসিএস (১ জানুয়ারি, ১৮৯৮  - ১২ জুন, ১৯৯৩), একজন ভারতীয় কূটনীতিক এবং ভারতীয় সিভিল সার্ভিস অফিসার ছিলেন। তিনি জাতিসংঘের খাদ্য ও কৃষি সংস্থার (এফএও) পঞ্চম ও প্রথম ভারতীয় বাঙালি   মহাপরিচালক হিসাবে 'ক্ষুধা ও অপুষ্টি হতে মুক্তি' খাদ্য প্রকল্পের সূচনা করেন ও নেতৃত্ব দেন। 
বিনয়রঞ্জনের জন্ম ব্রিটিশ ভারতের বর্তমানে ভারতের অসম রাজ্যের ডিব্রুগড়ে। তার স্নাতকস্তরের পড়াশোনা কলকাতার স্কটিশ চার্চ কলেজে। স্নাতকোত্তর কলকাতা বিশ্ববিদ্যালয় থেকে। এরপর লন্ডনের অক্সফোর্ড বিশ্ববিদ্যালয়ে। ১৯২২ খ্রিস্টাব্দে তিনি আই.সি.এস হন।
সিভিল সার্ভিসে যোগ দিয়ে ১৯৩৭ খ্রিস্টাব্দে
পশ্চিমবঙ্গের মেদিনীপুরের জেলা-শাসক হিসাবে যোগ দেন। সেসময় বিপ্লবীরা পরপর তিনজন ব্রিটিশ আই. সি.এস. অফিসারকে হত্যার করে। ১৯৪০ খ্রিস্টাব্দে বাংলার রাজ্য সচিব হন। ১৯৪২ খ্রিস্টাব্দের টাইফুন ও বিভিন্ন স্থানে জাপানিদের বোমার আঘাতে বিপর্যস্ত বাংলায় ভয়াল মন্বন্তরের সময় (১৯৪২ -৪৩ খ্রিস্টাব্দে) তিনি ত্রাণ কমিশনার ছিলেন। আমলা হিসাবে মানুষের কাছে থেকে তথ্য সংগ্রহ করতে গিয়ে নিজের চোখে প্রত্যক্ষ করেছেন ভয়াবহতা আর সঞ্চয় করেছেন প্রকৃত কারণ আর অভিজ্ঞতা। ১৯৪৫ খ্রিস্টাব্দে সরকারের খাদ্য সচিব পদেও আসীন ছিলেন। ১৯৪৭ খ্রিস্টাব্দে স্বাধীনতা লাভের পর তিনি আমেরিকায় ভারতের রাষ্ট্রদূত হিসাবে ওয়াশিংটন যান। পরে জাপান, মেক্সিকো, ইতালি ও যুগোস্লাভিয়ার সাথে ভারতের কূটনৈতিক সম্পর্ক দৃঢ় করেছেন। ১৯৫৬ খ্রিস্টাব্দ হতে ১৯৬৭ খ্রিস্টাব্দ পর্যন্ত দীর্ঘ ১১ বৎসর জাতিসংঘের খাদ্য ও কৃষি সংস্থার (এফএও'র) মহাপরিচালক হিসেবে দায়িত্ব পালন করেন। ভারতে কাজের সুবাদে অর্জিত অভিজ্ঞতার নিরিখে বিশ্বে "ক্ষুধা হতে মুক্তির" জন্য খাদ্য প্রকল্পের সূচনা করেন। তিনি বলেছেন - 'ক্ষুধা অনিবার্য নয় বা অপরিশোধনযোগ্যও নয়'। তিনি উল্লেখ করেছেন - বহু দিন হতে বহু কারণের ফলে চলে আসা মানুষের এ পুরাতন কষ্ট লাঘব আমাদের আয়ত্তের মাঝেই আছে। 
১৯৪৪ খ্রিস্টাব্দে ব্রিটিশ সরকার তার খাদ্য সচিব হিসাবে অসামান্য কাজের জন্য সি.আই.ই (কমান্ডার অফ দ্য অর্ডার অফ দ্য ইন্ডিয়ান এম্পায়ার) আখ্যায় ভূষিত করে। ১৯৭০ খ্রিস্টাব্দে স্বাধীন ভারত সরকার জাতিসংঘে অসামান্য অবদানের জন্য পদ্মবিভূষণ সম্মান প্রদান করে। কানাডার লাভাল বিশ্ববিদ্যালয়ের তাঁকে সাম্মানিক ডিলিট প্রদান করে। ২০২০ খ্রিস্টাব্দে জাতিসংঘের খাদ্য ও কৃষি সংস্থার (এফএও) ৭৫ বৎসর পূর্তিতে ৭৫ টাকার বিশেষ স্মারক মুদ্রা প্রকাশ করার অনুষ্ঠানে জাতিসংঘের খাদ্য ও কৃষি সংস্থার (এফএও'র) খাদ্য প্রকল্পের নোবেল শান্তি পুরস্কার সম্মানিত হওয়ায় ভারতীয় প্রধানমন্ত্রী নরেন্দ্র মোদি বিনয়রঞ্জন সেনের নেতৃত্ত্বে শুরু হওয়া খাদ্য প্রকল্পের কথা উল্লেখ করে তার ঐতিহাসিক অবদানের কথা স্মরণ করেছেন।
বিনয়রঞ্জন সেন ১৯৯৩ খ্রিস্টাব্দের ১২ ই জুন কলকাতায় ৯৪ বৎসর বয়সে প্রয়াত হন।
দেবীপ্রসাদ চট্টোপাধ্যায় (দার্শনিক)

অধ্যাপক দেবীপ্রসাদ চট্টোপাধ্যায় ( ৫ নভেম্বর, ১৯৩৩ – ১৩ ফেব্রুয়ারি, ২০২২), কলকাতা বিশ্ববিদ্যালয়ে শিক্ষাপ্রাপ্ত করেন এবং ভারতের স্বাস্থ্য উপমন্ত্রী এবং কেন্দ্রীয় বাণিজ্য ও শিল্প মন্ত্রী ছিলেন। তিনি নতুন দিল্লিতে ইন্ডিয়ান কাউন্সিল অফ ফিলোসফিক্যাল রিসার্চ, প্রতিষ্ঠা করেন এবং এর চেয়ারম্যান হিসেবে দায়িত্ব পালন করেন। জীবনের শেষ পর্যন্ত, তিনি সেন্টার ফর স্টাডিজ ইন সিভিলাইজেশনের চেয়ারম্যান এবং ভারতীয় বিজ্ঞান, দর্শন ও সংস্কৃতির ইতিহাস প্রকল্পের সাধারণ সম্পাদক হিসেবে দায়িত্ব পালন করেন, যা ভারতের অনেক সাংস্কৃতিক ইতিহাস তৈরি করেছে।
চট্টোপাধ্যায় সংস্কৃতি ও দর্শনের উপর অনেক বই লিখেছেন। ২০০৯ সালে তিনি ভারতের দ্বিতীয় সর্বোচ্চ বেসামরিক পুরস্কার পদ্মবিভূষণ সম্মানে ভূষিত হন।
নির্মলা জোশী

মারিয়া নির্মলা যোশী (২৩ জুলাই ১৯৩৪ - ২৩ জুন ২০১৫) একজন ভারতীয় ক্যাথলিক ধর্মীয় বোন ছিলেন যিনি নোবেল বিজয়ী মাদার টেরিজার স্থলাভিষিক্ত হয়ে তার মিশনারিজ অফ চ্যারিটির প্রধান হিসাবে উত্তরসূরি ছিলেন এবং বিদেশে আন্দোলন প্রসারিত করেছিলেন। ১৯৯৭ সালে মাদার তেরেসার মৃত্যুর পর দাতব্য সংস্থার দায়িত্ব নেওয়ার পর, নির্মলা আফগানিস্তান এবং থাইল্যান্ডের মতো দেশগুলিতে কেন্দ্র খোলার মাধ্যমে ১৩৪ টি দেশে সংস্থার নাগাল প্রসারিত করেন।
জোশী, নে কুসুম, নেপালের সায়াঞ্জায় জুলাই ১৯৩৪ সালে একটি ব্রাহ্মণ পরিবারে দশ সন্তানের মধ্যে জ্যেষ্ঠ হিসেবে জন্মগ্রহণ করেন। যদিও পরিবারটি হিন্দু ছিল, তিনি ভারতের হাজারীবাগের মাউন্ট কারমেলে খ্রিস্টান মিশনারিদের দ্বারা শিক্ষিত হন। সেই সময়ে, তিনি মাদার টেরিজার কাজ শিখেছিলেন এবং সেই সেবায় অংশ নিতে চেয়েছিলেন। তিনি শীঘ্রই ক্যাথলিক ধর্মে ধর্মান্তরিত হন এবং মাদার তেরেসা দ্বারা প্রতিষ্ঠিত মিশনারিজ অফ চ্যারিটিতে যোগদান করেন। যোশী রাষ্ট্রবিজ্ঞানে স্নাতকোত্তর ডিগ্রি অর্জন করেন এবং তারপর কলকাতা বিশ্ববিদ্যালয় থেকে আইনে ডক্টরেট ডিগ্রি অর্জন করেন। তিনি ইনস্টিটিউটের প্রথম বোনদের একজন যিনি বিদেশী মিশনের প্রধান ছিলেন যখন তিনি পানামা যান। ১৯৭৬ সালে, জোশী মিশনারিজ অফ চ্যারিটির চিন্তাশীল শাখা শুরু করেন এবং ১৯৯৭ সাল পর্যন্ত এর প্রধান ছিলেন, যখন তিনি ইনস্টিটিউটের সুপিরিয়র জেনারেল হিসাবে মাদার তেরেসার উত্তরাধিকারী নির্বাচিত হন। 
ভারত সরকার সিস্টার জোশীকে প্রজাতন্ত্র দিবসে ২৬ জানুয়ারি ২০০৯ সালে জাতির প্রতি তার সেবার জন্য ভারতের দ্বিতীয় সর্বোচ্চ বেসামরিক পুরস্কার পদ্মবিভূষণ, প্রদান করে। সুপিরিয়র জেনারেল হিসেবে তার মেয়াদ ২৫ মার্চ ২০০৯-এ শেষ হয় এবং তিনি জার্মান বংশোদ্ভূত সিস্টার মেরি প্রেমা পিয়েরিকের স্থলাভিষিক্ত হন।
জোশী ২৫ জুন ২০১৫ কলকাতায় হৃদরোগে মারা যান । ভারতের অনেক নেতা প্রধানমন্ত্রী নরেন্দ্র মোদি এবং পশ্চিমবঙ্গের মুখ্যমন্ত্রী মমতা ব্যানার্জি সহ মিডিয়াতে তাদের শোক প্রকাশ করেছেন।
পিটার এলভি

পিটার এলভি (জন্ম ৩রা জুন ১৯৮০) একজন অবসরপ্রাপ্ত অস্ট্রেলীয় চাকতি নিক্ষেপকারী।
তিনি ১৯৯৮ সালের বিশ্ব জুনিয়র চ্যাম্পিয়নশিপে এবং ২০০২ বিশ্বকাপে অষ্টম স্থান অধিকার করেন। তিনি ২০০১ গ্রীষ্মকালীন ইউনিভার্সিয়াডে প্রতিযোগিতা করেছিলেন।
তিনি ২০০২ এবং ২০০৩ সালে অস্ট্রেলীয় চ্যাম্পিয়ন হন। তার ব্যক্তিগত সেরা নিক্ষেপ ছিল ৬০.৪৫ মিটার, যা সিডনিতে আগস্ট ২০০০ সালে অর্জন করেছিল।
নেভিল গ্যাডসডেন

নেভিল গ্যাডসডেন (২৩ মে ১৯১৯ – ১৭ জানুয়ারি ১৯৮৪) ছিলেন একজন অস্ট্রেলীয় ক্রীড়াবিদ। তিনি ১৯৫৬ গ্রীষ্মকালীন অলিম্পিকে পুরুষদের হাতুড়ি নিক্ষেপে প্রতিদ্বন্দ্বিতা করেছিলেন।
ক্রিস্টোফার ফিশার (মল্লক্রীড়াবিদ)

ক্রিস্টোফার ফিশার (জন্ম ২ অক্টোবর ১৯৪৯) একজন অস্ট্রেলীয় মাঝারিপাল্লার দৌড়বিদ। তিনি ১৯৭২ গ্রীষ্মকালীন অলিম্পিকে পুরুষদের ১৫০০ মিটারে প্রতিদ্বন্দ্বিতা করেছিলেন। ফিশার ১৯৭০ সালের ব্রিটিশ কমনওয়েলথ গেমসে পুরুষদের ৮০০ মিটার এবং পুরুষদের ১৫০০ মিটারেও প্রতিদ্বন্দ্বিতা করেছিলেন।
ম্যান্ডি গিবলিন

ম্যান্ডি গিবলিন (জন্ম ২৭ জুন ১৯৭৪) হলেন একজন প্রাক্তন অস্ট্রেলীয় মাঝারিপাল্লার দৌড়বিদ এবং ক্রস কান্ট্রি অ্যাথলেট যিনি ১৯৯০-এর দশকের শেষের দিকে প্রতিযোগিতা করেছিলেন। তিনি ১৯৯৭ সালে অস্ট্রেলিয়ান ওপেনে ১৫০০ মিটার চ্যাম্পিয়নশিপ বিজয়ী ছিলেন এবং ১৯৯৮ আইএএএফ বিশ্বকাপ, ১৯৯৮ কমনওয়েলথ গেমস এবং ১৯৯৮ এবং ১৯৯৯ উভয় ক্ষেত্রেই আইএএএফ ওয়ার্ল্ড ক্রস কান্ট্রি চ্যাম্পিয়নশিপে অস্ট্রেলিয়ার প্রতিনিধিত্ব করেন।
পেনি গিলিস

পেনি গিলিস (জন্ম ২০ জুলাই ১৯৫১) একজন অস্ট্রেলীয় হার্ডলার। তিনি ১৯৭২ গ্রীষ্মকালীন অলিম্পিক এবং ১৯৮০ গ্রীষ্মকালীন অলিম্পিকে ১০০ মিটার হার্ডলসে প্রতিদ্বন্দ্বিতা করেছিলেন।
ডোনা গোল্ড

ডোনা গোল্ড (জন্ম ১০ জুন ১৯৬৬) একজন অস্ট্রেলীয় প্রাক্তন ক্রীড়াবিদ এবং সাইকেল প্রতিযোগী। তিনি ১৯৮৪ গ্রীষ্মকালীন অলিম্পিকে মহিলাদের ৩০০০ মিটার এবং ১৯৮৮ গ্রীষ্মকালীন অলিম্পিকে মহিলাদের পৃথক সড়ক দৌড়ে প্রতিদ্বন্দ্বিতা করেছিলেন।
বব গ্রান্ট (মল্লক্রীড়াবিদ)

বব গ্রান্ট (২৬ এপ্রিল ১৯৩৪ – ২৫ জুন ২০০৭) একজন অস্ট্রেলীয় ক্রীড়াবিদ ছিলেন। তিনি ১৯৫৬ গ্রীষ্মকালীন অলিম্পিকে পুরুষদের বর্শা নিক্ষেপে প্রতিদ্বন্দ্বিতা করেছিলেন।
রোনাল্ড ক্রফোর্ড (হাঁটার প্রতিযোগী)

রোনাল্ড জন ক্রফোর্ড (২৬ মার্চ ১৯৩৬ - ৮ আগস্ট ২০১৮) ছিলেন একজন অস্ট্রেলীয় হাটার প্রতিযোগী যিনি ১৯৫৬ সালের গ্রীষ্মকালীন অলিম্পিকে, ১৯৬০ সালের গ্রীষ্মকালীন অলিম্পিকে এবং ১৯৬৪ সালের গ্রীষ্মকালীন অলিম্পিকে প্রতিদ্বন্দ্বিতা করেছিলেন।
অ্যান ক্রস

অ্যান ক্রস (জন্ম ১৬ এপ্রিল ১৯৬৪) একজন অস্ট্রেলীয় প্রাক্তন দূরপাল্লার দৌড়বিদ। তিনি ২০০০ গ্রীষ্মকালীন অলিম্পিকে মহিলাদের ৫০০০ মিটারে প্রতিদ্বন্দ্বিতা করেছিলেন।
মার্টিন ক্রো (মল্লক্রীড়াবিদ)

মার্টিন ক্রো (২১ জুন ১৯২৩ – ৩ জুলাই ২০১১) ছিলেন একজন অস্ট্রেলীয় ক্রীড়াবিদ। তিনি ১৯৫৬ গ্রীষ্মকালীন অলিম্পিকে পুরুষদের হাতুড়ি নিক্ষেপে প্রতিদ্বন্দ্বিতা করেছিলেন।
মার্গারেট ক্রাউলি (দৌড়বিদ)

মার্গারেট ক্রাউলি (জন্ম ২৪ মে ১৯৬৭) একজন অবসরপ্রাপ্ত অস্ট্রেলীয় দৌড়বিদ যিনি ১৫০০ মিটারে বিশেষত্ব অর্জন করেছিলেন।
১৯৯৬ সালের অলিম্পিক গেমসে তিনি পঞ্চম স্থানে ছিলেন। এছাড়াও তিনি ১৯৯৭ সালের বিশ্ব চ্যাম্পিয়নশিপ এবং ২০০০ অলিম্পিক গেমসে ফাইনালে না পৌঁছেও প্রতিদ্বন্দ্বিতা করেছিলেন। 
তার ব্যক্তিগত সেরা সময় ছিল ৪:০১.৩৪ মিনিট, যা জুলাই ১৯৯৬ সালে অসলোতে অর্জন করেছিল। এছাড়াও তার ৮০০ মিটারে ১:৫৯.৭৩ মিনিট ছিল, যা ১৯৯৬ সালের জুলাই মাসে ডারহামে অর্জন করেছিল; এবং মাইল দৌড়ে ৪:২৫.৮৪ মিনিট, মন্টে কার্লোতে ১৯৯৬ সালের আগস্টে অর্জন করেছিলেন।
জুলিয়া দেগান

জুলিয়া দেগান (জন্ম ১৯ জানুয়ারী ১৯৮১) একজন মহিলা অস্ট্রেলীয় দূরপাল্লার দৌড়বিদ। তিনি চীনের বেইজিংয়ে ২০১৫ বিশ্ব অ্যাথলেটিক্স চ্যাম্পিয়নশিপে ম্যারাথন ইভেন্টে প্রতিদ্বন্দ্বিতা করেছিলেন।
পিটার ডেন্টন (পোল ভল্টার)

পিটার ডেন্টন (১০ জুন ১৯২৬ - ১ ডিসেম্বর ২০০০) ছিলেন একজন অস্ট্রেলীয় পোল ভল্টার যিনি ১৯৫৬ গ্রীষ্মকালীন অলিম্পিকে প্রতিদ্বন্দ্বিতা করেছিলেন। ১৯৫০ সালের ব্রিটিশ এম্পায়ার গেমসের পোল ভল্টে তিনি তৃতীয় ছিলেন। ১৯৫৪ সালে ব্রিটিশ সাম্রাজ্য এবং কমনওয়েলথ গেমসের পোল ভল্টে তিনি অষ্টম স্থানে ছিলেন। তিনি ১৯৩৮ থেকে ১৯৪৩ সাল সিডনি বয়েজ হাই স্কুলে পড়াশোনা করেন।
টমাস দো ক্যান্টো

টমাস দো ক্যান্টো (জন্ম ৩০ মে ১৯৮৬) একজন অস্ট্রেলীয় দূরপাল্লার দৌড়বিদ। ২০১৮ সালে, তিনি স্পেনের ভ্যালেন্সিয়ায় অনুষ্ঠিত ২০১৮ আইএএএফ ওয়ার্ল্ড হাফ ম্যারাথন চ্যাম্পিয়নশিপে পুরুষদের হাফ ম্যারাথনে প্রতিদ্বন্দ্বিতা করেছিলেন। তিনি ৭১তম স্থানে শেষ করেছেন। 
২০১৬ সালে, তিনি অস্ট্রেলিয়ার মেলবোর্নে অনুষ্ঠিত মেলবোর্ন ম্যারাথন জিতেছিলেন।
কেনেথ ডাবলডে

কেনেথ লেসলি ডাবলডে (১৪ ফেব্রুয়ারি ১৯২৬ - ৮ জুন ২০১৪) একজন অস্ট্রেলীয় প্রাক্তন হার্ডলার এবং ত্রৈধ লম্ফবিদ যিনি ১৯৫২ গ্রীষ্মকালীন অলিম্পিক এবং ১৯৫৬ গ্রীষ্মকালীন অলিম্পিকে প্রতিদ্বন্দ্বিতা করেছিলেন।
ডেনিস ডুইগান

ডেনিস্টোন ভন ডুইগান (১৬ ডিসেম্বর ১৯০২ – ১৭ জুন ১৯৬২) একজন অস্ট্রেলীয় ক্রীড়াবিদ ছিলেন। তিনি ১৯২৪ গ্রীষ্মকালীন অলিম্পিকে পুরুষদের ডেকাথলনে প্রতিদ্বন্দ্বিতা করেছিলেন। তিনি ভিক্টোরিয়ার মেলবোর্নের শহরতলী এলউডে জন্মগ্রহণ করেন।
ডেবোরা এডওয়ার্ডস

ডেবোরা এডওয়ার্ডস (জন্ম ২৫ সেপ্টেম্বর ১৯৭৮) একজন অস্ট্রেলীয় হার্ডলার। তিনি ২০০০ গ্রীষ্মকালীন অলিম্পিকে মহিলাদের ১০০ মিটার হার্ডলসে প্রতিদ্বন্দ্বিতা করেছিলেন।
রড ডি হাইডেন

রড ডি হাইডেন (জন্ম ১৫ জানুয়ারী ১৯৬৯ ) একজন অস্ট্রেলীয় দূরপাল্লার দৌড়বিদ। ১৯৯৪ সালে তিনি ওয়ার্ল্ড ক্রস কান্ট্রিতে ১৫২তম স্থান অর্জন করেন। তিনি ১৯৯৬ আটলান্টা অলিম্পিকে ২৩তম এবং ২০০০ সিডনি অলিম্পিকে ২৮তম স্থান অর্জন করেন। হাইডেন ১৯৯৫, ২০০০ এবং ২০০২ অস্ট্রেলীয় ম্যারাথন জিতেন।
অবসর গ্রহণের পর থেকে তিনি সুইনবার্ন ইউনিভার্সিটিতে শিক্ষকতা পেশা শুরু করেছেন, যেখানে তিনি খেলাধুলা এবং বিনোদন সমন্বয়কারী।
পল ক্লিয়ারি (দৌড়বিদ)

পল মার্কাস ক্লিয়ারি (জন্ম ২৮ এপ্রিল ১৯৭৬, মেলবোর্ন, ভিক্টোরিয়া) অস্ট্রেলীয় একজন অবসরপ্রাপ্ত পুরুষ মাঝারিপাল্লার দৌড়বিদ, যিনি জর্জিয়ার আটলান্টায় ১৯৯৬ সালের গ্রীষ্মকালীন অলিম্পিকে তার জন্মভূমির প্রতিনিধিত্ব করেছিলেন। সেখানে তিনি পুরুষদের ১৫০০ মিটার প্রতিযোগিতার বাছাইপর্ব থেকে বাদ পড়েছিলেন। ১৩ মার্চ ১৯৯৯ সালে অস্ট্রেলিয়ার ব্রিসবেনে পুরুষদের ১৫০০ মিটারে তিনি তার ব্যক্তিগত সেরা (৩.৩৬.২০) সেট করেন।
জ্যাক কোলরেভি

জ্যাক কোলরেভি (জন্ম ১৫ জুন ১৯৮৯) একজন অস্ট্রেলীয় দূরপাল্লার দৌড়বিদ। তিনি ২০১৭ বিশ্ব অ্যাথলেটিক্স চ্যাম্পিয়নশিপে পুরুষদের ম্যারাথনে প্রতিদ্বন্দ্বিতা করেছিলেন।
ডন কমন্স

ডোনাল্ড জেমস "ডন" কমন্স (জন্ম ৫ মে ১৯৫২) অস্ট্রেলীয় একজন অবসরপ্রাপ্ত ত্রৈধ লম্ফবিদ, যিনি নিউজিল্যান্ডের ক্রাইস্টচার্চে ১৯৭৪ সালে ব্রিটিশ কমনওয়েলথ গেমসে তার দেশের প্রতিনিধিত্ব করেছিলেন।
এছাড়াও তিনি ১৯৭৭ গ্রীষ্মকালীন ইউনিভার্সিড, ১৯৭৭ প্যাসিফিক কনফারেন্স গেমস এবং ১৯৭৭ আইএএএফ বিশ্বকাপে অস্ট্রেলিয়ার প্রতিনিধিত্ব করেছিলেন। তিনি ১৯৭৬ এবং ১৯৭৭ সালে অস্ট্রেলীয় ত্রৈধ লম্ফ চ্যাম্পিয়নশিপ জিতেছিলেন।
তার ভাই ক্রিস কমন্স এবং ডেভিড কমন্সও উল্লেখযোগ্য ক্রীড়াবিদ ছিলেন।
টনি কুক (মল্লক্রীড়াবিদ)

অ্যান্টনি "টনি" কুক (জন্ম ১৮ সেপ্টেম্বর ১৯৩৬) একজন অস্ট্রেলীয় প্রাক্তন দূরপাল্লার দৌড়বিদ যিনি ১৯৬৪ সালের গ্রীষ্মকালীন অলিম্পিকে প্রতিদ্বন্দ্বিতা করেছিলেন। তিনি ১৯৬২ এবং ১৯৬৬ ব্রিটিশ সাম্রাজ্য এবং কমনওয়েলথ গেমসেও প্রতিদ্বন্দ্বিতা করেছিলেন।
রিকি কুক

রিকি কুক (জন্ম ৯ আগস্ট ১৯৬৯) অস্ট্রেলীয় একজন অবসরপ্রাপ্ত পুরুষ হাঁটার প্রতিযোগী। তিনি ১৯৯১ আইএএএফ ওয়ার্ল্ড রেস ওয়াকিং কাপে ৫০ কিমি হাঁটার প্রতিযোগিতায় অংশ নিয়েছিলেন। কুক ৪:২৮:১৫ সময়ের মধ্যে ৫৮তম স্থান অর্জন করেন।
জেনিস কুপার (মল্লক্রীড়াবিদ)

জেনিস কুপার (১৭ ফেব্রুয়ারি ১৯৪০ – ২৮ ফেব্রুয়ারি ২০০২) ছিলেন একজন অস্ট্রেলীয় ক্রীড়াবিদ। তিনি ১৯৫৬ গ্রীষ্মকালীন অলিম্পিকে মহিলাদের উচ্চ লম্ফে প্রতিদ্বন্দ্বিতা করেছিলেন।
শার্লি কটন

শার্লি কটন (১৭ অক্টোবর ১৯৩৪ - ১১ জুলাই ২০২২) ছিলেন একজন অস্ট্রেলীয় ক্রীড়াবিদ। তিনি ১৯৫৬ গ্রীষ্মকালীন অলিম্পিকে মহিলাদের চাকতি নিক্ষেপে প্রতিদ্বন্দ্বিতা করেছিলেন।
ছেংতু মেট্রো

ছেংতু মেট্রো হল চীনের সিছুয়ানের রাজধানী ছেংতুর দ্রুতগামী গণপরিবহন ব্যবস্থা। ব্যবস্থাটি ২০১০ সালের ২৭ সেপ্টেম্বর লাইন ১ খোলার সঙ্গে কার্যক্রম শুরু করেছিল। পরবর্তীকালে, ব্যবস্থাটির দ্রুত সম্প্রসারণ হয়েছে। বর্তমানে ১২ টি পাতাল রেলপথ ও ১ টি হালকা রেলের পথ রয়েছে। লাইন ৬, ৮, ৯, ১৭ ও ১৮ ২০২০ সালের ১৮ই ডিসেম্বর খোলার পরে ছেংতু মেট্রো বিশ্বের ৪র্থ দীর্ঘতম মেট্রো ব্যবস্থায় পরিণত হয়।
বর্তমানে ১২ টি পরিচালনাগত পাতাল রেলপথ রয়েছে, যা মোট ৫১৮.৫কিমি (৩৩২.২ মাইল) রেলপথ নিয়ে গঠিত। এছাড়া ১ টি ট্রাম লাইন (লাইন টি২) রয়েছে। চেংদু মেট্রো প্রতিদিন 8 মিলিয়নেরও বেশি ট্রিপ পরিবেশন করে।
ছেংতু মেট্রো প্রতিদিন ৮০ লাখ যাত্রী পরিবহন করে। ২০২১ সালের হিসাবে, ছেংতুতে একটি পাতাল রেল স্টেশনের ৫০০ মিটার ও ৮০০ মিটারের মধ্যে যথাক্রমে প্রায় ২২ লাখ ও ৪৬ লাখ মানুষ বসবাস করে।
হাংচৌ মেট্রো

হাংচৌ মেট্রো হল একটি দ্রুতগামী গণপরিবহন ব্যবস্থা, যা চীনের চচিয়াং প্রদেশের হাংচৌ পরিচালিত হয়। ব্যবস্থাটি ২০১২ সালের ২৪শে নভেম্বর খোলা হয়েছিল। এই দ্রুতগামী গণপরিবহন ব্যবস্থাটি হাংচৌকে দ্রুতগামী গণপরিবহন ব্যবস্থা পরিচালনাকারী চীনের ১৭তম শহরে পরিণত করেছে।
শহরে একটি মেট্রো ব্যবস্থার পরিকল্পনা ১৯৯০-এর দশকে শুরু হয়েছিল এবং নির্মাণ কাজ ২০০৩ সালের সেপ্টেম্বরে শুরু করার কথা ছিল, কিন্তু রাজ্য পরিষদ ক্রমবর্ধমান ব্যয়ের কারণে নির্মাণ কাজ স্থগিত করে। রাজ্য পরিষদ ২০০৫ সালের ৫ই জুন হাংচৌতে হাংচৌ সাবওয়ে গ্রুপ কোং লিমিটেডের দ্বারা একটি দ্রুতগামী গণপরিবহন ব্যবস্থা নির্মাণ ও পরিচালনার অনুমোদন দেয়। প্রথম লাইন "লাইন ১"-এর প্রাথমিক নকশা, ২০০৭ সালের ১১ই জানুয়ারি উন্নয়ন ও সংস্কার কমিশন কর্তৃক চার দিনের অধ্যয়নের পর অনুমোদিত হয়েছিল। এটি ৪৭.৯৭ কিমি দীর্ঘ, যার মধ্যে ৪১.৩৬ কিমি ভূগর্ভস্থ, ৬.১৪ কিমি উত্তোলিত ও ০.৪৭ কিমি ভূমিগত।
দ্রোণ (দ্ব্যর্থতা নিরসন)

দ্রোণ বা দ্রোণাচার্য হলেন হিন্দু মহাকাব্য মহাভারতের একজন গুরুত্বপূর্ণ ব্যক্তিত্ব, যিনি পাণ্ডব ও কৌরবদের অস্ত্রগুরু ছিলেন। তাঁর পুত্রের নাম অশ্বত্থামা।
দ্রোণ শব্দ দিয়ে এছাড়াও যা উল্লেখ করা হয়:
নাওতো আরাই

নাওতো আরাই (, ; জন্ম: ৭ অক্টোবর ১৯৯৬) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব তোকুশিমা ভোর্তিসে হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলেন।
নাওতো আরাই ১৯৯৬ সালের ৭ই অক্টোবর তারিখে জাপানের টোকিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।
মাত্রাতিরিক্ত দাম নির্ধারণ

মাত্রাতিরিক্ত দাম নির্ধারণ এমন একটি ঘটনা যেখানে বিক্রেতা কোনও প্রয়োজনীয় কাঁচামাল, পণ্য বা সেবার দাম যুক্তিসঙ্গত বা ন্যায্য দামের চেয়ে অত্যধিক বেশি দামে উন্নীত করেন। সাধারণত চাহিদার অভিঘাত বা যোগানের অভিঘাত ঘটার পরে এই ঘটনাটি ঘটে থাকে। প্রায়শই প্রাকৃতিক দুর্যোগের পরে বা অন্য কোনও জরুরি অবস্থায় মৌলিক প্রয়োজনীয় পণ্যের দাম এভাবে বৃদ্ধি পেতে পারে।
উদাহরণস্বরূপ, নিউ ইয়র্ক শহরের স্থানীয় সরকারের মতে কোনও জরুরি অবস্থা ঘোষণার পরে স্বাস্থ্য, নিরাপত্তা বা জনকল্যাণের জন্য অপরিহার্য কোনও পণ্য বা সেবার দাম সেই ঘোষণার ৩০ থেকে ৬০ দিন আগের দামের তুলনায় ১০% বৃদ্ধি পেলে সেটিকে মাত্রাতিরিক্ত দাম নির্ধারণ বলা হয় এবং সেটিকে বেআইনি গণ্য করা হয়।
এ ধরনের পরিস্থিতিতে অপরিহার্য নয় এমন এবং বিলাসবহুল দ্রব্যের চাহিদা কমে যায়, ফলে অনেক ব্যবসার বিক্রয়লব্ধ মুনাফা হ্রাস পায়। এই লোকসান সামাল দেবার জন্য খুচরা বিক্রেতারা ব্যবসায় টিকে থাকার জন্য অপরিহার্য পণ্যের দাম বাড়িয়ে দিতে পারে। আবার অপরিহার্য পণ্য ও সেবার চাহিদা হঠাৎ বেড়ে যাবার কারণে তার সাথে তাল মিলিয়ে আপেক্ষিক যোগান কমে যেতে পারে, যার ফলে দাম আরও বেড়ে যেতে পারে।
সাধারণত সরকার বা প্রশাসন মাত্রাতিরিক্ত দাম নির্ধারণ করতে ব্যবসাগুলিকে বাধা প্রদান করতে পারে। কিন্তু এ জাতীয় হস্তক্ষেপ অযাচিত পরিণামের কারণ হতে পারে। ব্যবসার মালিকদের জন্য কোনও সংকটের সময় দাম বৃদ্ধির সিদ্ধান্তটি জটিল, কারণ এর সাথে ব্যবসার টিকে থাকা যেমন সম্পর্কিত, তেমনি প্রয়োজনের সময়ে ক্রেতাদের কাছে অপরিহার্য পণ্য ও সেবা সুলভ করার নৈতিক দায়িত্বটিও বিজড়িত। এছাড়া মাত্রাতিরিক্ত দামবৃদ্ধির সাথে সমাজের সদস্যদের স্বাস্থ্য ও নিরাপত্তা ঝুঁকি বেড়ে যাওয়া বা অন্য কোনও অনিচ্ছাকৃত বিরূপ ফলাফলের মত ব্যাপারগুলিও আমলে নিতে হয়। অন্য কোনও উপায়ে ব্যয় কমানো যেত কি না, এবং আসলেই দামবৃদ্ধি যুক্তিসঙ্গত ছিল কি না, নাকি ইচ্ছাকৃত, সে ব্যাপারগুলি নির্ণয় করাও দুরূহ প্রতিভাত হতে পারে।
সাধারণত প্রতিযোগিতামূলক মুক্ত বাজার ব্যবস্থার রেওয়াজের সাথে অসঙ্গতিপূর্ণভাবে দাম নির্ধারণ করার সাথে এটির সম্পর্ক আছে। এছাড়া অপ্রত্যাশিত মুনাফা (windfall profits) ঘটলেও ব্যাপারটিকে মাত্রাতিরিক্ত দাম নির্ধারণের সাথে জড়িত করা হতে পারে। মাত্রাতিরিক্ত দাম নির্ধারণকে প্রতারণামূলক ও অনৈতিক হিসেবে গণ্য করা হতে পারে। মার্কিন যুক্তরাষ্ট্র ও কানাডার কিছু কিছু আইনি এলাকাতে বেসামরিক জরুরি অবস্থার সময় এই ঘটনাটি ঘটলে সেটিকে অপরাধ হিসেবে গণ্য করা হতে পারে।
মাত্রাতিরিক্ত দাম নির্ধারণের সাথে মুনাফাখুরি বা মুনাফাবাজি (Profiteering) নামক ঘটনাটির সম্পর্ক আছে। তবে মাত্রাতিরিক্ত দাম নির্ধারণ সাধারণত স্বল্পমেয়াদী ও অঞ্চলভিত্তিক হয়ে থাকে এবং সাধারণত নিত্যপ্রয়োজনীয় পণ্য যেমন খাদ্য, বস্ত্র, আশ্রয়, ঔষধ ও অন্যান্য জীবন ও সম্পদ রক্ষাকারী সরঞ্জামের সাথে জড়িত।
মূলধারার অর্থশাস্ত্রে এই পরিভাষাটির ব্যাপক ব্যবহার নেই। তবে কদাচিৎ কোনও দমনমূলক একচেটিয়া কারবারের কর্মকাণ্ডকে নির্দেশ করতে এটি ব্যবহৃত হতে পারে, যে ব্যবসা প্রতিষ্ঠানটি বাজার দরের চেয়ে উঁচুতে দাম নির্ধারণ করে, যদিও দাম না বাড়িয়েই একটি প্রতিযোগিতামূলক পরিবেশে এটি টিকে থাকতে পারে। আবার অন্যদিকে যদি কোনও যোগানদাতা চাহিদার বক্ররেখাতে স্বল্পকালীন পরিবর্তনের সুযোগে মাত্রাতিরিক্ত মুনাফা অর্জন করে ফেলে, তাহলে সে ব্যাপারটিকেও মাত্রাতিরিক্ত দাম নির্ধারণ বলা হতে পারে।
বিল বুচার্ট

বিল এরস্কিন বুচার্ট (১৫ এপ্রিল ১৯৩৩ – ১ এপ্রিল ২০১৯) একজন অস্ট্রেলীয় মাঝারিপাল্লার দৌড়বিদ ছিলেন। তিনি ১৯৫৬ গ্রীষ্মকালীন অলিম্পিকে পুরুষদের ৮০০ মিটারে প্রতিদ্বন্দ্বিতা করেছিলেন।
পেজ ক্যাম্পবেল

পেজ ক্যাম্পবেল (জন্ম ২৭ জুন ১৯৯৬) একজন অস্ট্রেলীয় ক্রীড়াবিদ। তিনি ডেনমার্কের আরহাসে অনুষ্ঠিত ২০১৯ আইএএএফ ওয়ার্ল্ড ক্রস কান্ট্রি চ্যাম্পিয়নশিপে সিনিয়র মহিলাদের দৌড়ে প্রতিদ্বন্দ্বিতা করেছিলেন। তিনি ২৯তম স্থানে শেষ করেছেন। তিনি কাতারের দোহায় অনুষ্ঠিত ২০১৯ বিশ্ব অ্যাথলেটিক্স চ্যাম্পিয়নশিপে মহিলাদের ৩০০০ মিটার স্টিপলচেজ ইভেন্টেও প্রতিদ্বন্দ্বিতা করেছিলেন।
জুডি ক্যান্টি (দীর্ঘ লম্ফবিদ)

জুডি ক্যান্টি (৫ অক্টোবর ১৯৩১ – ৯ জুলাই ২০১৬) ছিলেন একজন অস্ট্রেলীয় ক্রীড়াবিদ যিনি ১৯৪৮ সালের গ্রীষ্মকালীন অলিম্পিকে দীর্ঘ লম্ফে প্রতিদ্বন্দ্বিতা করেছিলেন, মাত্র ১৬ বছর বয়সে তিনি ৭ম স্থান অর্জন করেছিলেন।
গ্যাভিন ক্যারাগার

গ্যাভিন ক্যারাগার (জন্ম ১৭ জুলাই ১৯৩৩) একজন অস্ট্রেলীয় স্প্রিন্টার। তিনি ১৯৫৬ গ্রীষ্মকালীন অলিম্পিকে পুরুষদের ১০০ মিটারে প্রতিদ্বন্দ্বিতা করেছিলেন। ১৯৫৮ ব্রিটিশ সাম্রাজ্য এবং কমনওয়েলথ গেমসে, ক্যারাগার স্কটল্যান্ডের হয়েও প্রতিদ্বন্দ্বিতা করেছিলেন।
নিকি চ্যাপল

নিকি চ্যাপল (জন্ম ১৯৮১) একজন অস্ট্রেলীয় দূরপাল্লার দৌড়বিদ যিনি ১০,০০০ মিটার এবং ম্যারাথনে ইভেন্ট জিতেছেন।
১২ ডিসেম্বর ২০১৩ মেলবোর্নে তিনি ২০১৩-১৪ অস্ট্রেলিয়ান অ্যাথলেটিক্স চ্যাম্পিয়নশিপ মহিলাদের ১০,০০০ মিটার ৩২ মিনিট ৫৬.২২ সেকেন্ড সময় নিয়ে জিতেছিলেন।
১২ অক্টোবর ২০১৪-এ তিনি মেলবোর্ন ম্যারাথনে ২ ঘন্টা ২১ মিনিট ০৫ সেকেন্ড সময় নিয়ে মহিলাদের ইভেন্ট জিতেছিলেন।
ডেভিড চেটল

ডেভিড চেটল (জন্ম ১৪ সেপ্টেম্বর ১৯৫১) একজন অস্ট্রেলীয় দূরপাল্লার দৌড়বিদ। তিনি ১৯৭৬ গ্রীষ্মকালীন অলিম্পিকে ম্যারাথনে প্রতিদ্বন্দ্বিতা করেছিলেন।
জন চিটিক (মল্লক্রীড়াবিদ)

জন চিটিক (জন্ম ২৯ অক্টোবর ১৯৩৭) একজন অস্ট্রেলীয় হার্ডলার। তিনি ১৯৫৬ গ্রীষ্মকালীন অলিম্পিক এবং ১৯৬০ গ্রীষ্মকালীন অলিম্পিকে ১১০ মিটার হার্ডলসে প্রতিদ্বন্দ্বিতা করেছিলেন।
একাডেমী পুরস্কারের ভারতীয় বিজয়ী ও মনোনীতদের তালিকা

বেশ কিছু ভারতীয় ব্যক্তি এবং চলচ্চিত্র বিভিন্ন বিভাগে একাডেমি পুরস্কারের (অস্কার নামেও পরিচিত) জন্য মনোনীত হয়েছে বা মনোনীত হয়েছে। , ১৩ জন ভারতীয় মনোনীত হয়েছেন এবং আটজন বৈজ্ঞানিক ও প্রযুক্তিগত বিভাগে অস্কার জিতেছেন।
৩০তম একাডেমি পুরস্কারে মেহবুব খানের ১৯৫৭ সালের হিন্দি ভাষার চলচ্চিত্র "মাদার ইন্ডিয়া" ছিল শ্রেষ্ঠ আন্তর্জাতিক ফিচার ফিল্ম বিভাগে একাডেমি পুরস্কারের জন্য ভারতের প্রথম পুরস্কার। এটি আরও চারটি চলচ্চিত্রের পাশাপাশি মনোনীত হয়েছিল এবং ইতালীয় চলচ্চিত্র "লে নত্তি দি কাবিরিয়ার" (১৯৫৭) এর কাছে এক ভোটে পরাজিত হয়। ১৯৮২ সালে, ন্যাশনাল ফিল্ম ডেভেলপমেন্ট কর্পোরেশন অফ ইন্ডিয়া রিচার্ড অ্যাটেনবরোর জীবনীমূলক চলচ্চিত্র "গান্ধী" চলচ্চিত্রের সহ-প্রযোজনায় গুরুত্বপূর্ণ ভূমিকা পালন করেছিল। ৫৫তম একাডেমি পুরস্কারে ভানু আথাইয়া প্রথম ভারতীয় হিসেবে পোশাক ডিজাইনের জন্য একাডেমি পুরস্কার লাভ করেন। একই ছবির জন্য শ্রেষ্ঠ মৌলিক সুরের জন্য মনোনীত হয়েছিলেন রবিশঙ্কর। ২০২২ সালের হিসাবে, মাদার ইন্ডিয়া ছাড়াও, মাত্র দুটি ভারতীয় চলচ্চিত্র অস্কারের জন্য মনোনীত হয়েছে - "সালাম বোম্বে!" (১৯৮৮) এবং "লাগান" (২০০১)।
১৯৯২ সালে, চলচ্চিত্র নির্মাতা সত্যজিৎ রায়কে সম্মানসূচক একাডেমি পুরস্কারে ভূষিত করা হয়, যা আজ পর্যন্ত একমাত্র ভারতীয় হিসেবে এই সম্মান লাভ করে। রেসুল পুকুট্টি এবং এ আর রহমান ২০০৮ সালের ব্রিটিশ চলচ্চিত্র "স্লামডগ মিলিয়নেয়ারের" জন্য যথাক্রমে সেরা সাউন্ড মিক্সিং এবং সেরা মৌলিক স্কোরের জন্য একাডেমি পুরস্কার জিতেছিলেন। রহমান "'জয় হো"' গানটির জন্য গীতিকার গুলজারের সাথে সেরা মৌলিক গানের পুরষ্কারও ভাগ করে নিয়েছিলেন। রহমানই একমাত্র ভারতীয় যিনি একাধিক একাডেমি পুরস্কার জিতেছেন। রাহুল ঠক্কর, কোটালঙ্গো লিওন এবং বিকাশ সাথায়ের মতো প্রযুক্তিগত বিভাগে বেশ কয়েকজন ভারতীয় এবং ভারতীয় আমেরিকান অস্কার পেয়েছেন।
রায়পুর রেলওয়ে বিভাগ

রায়পুর রেলওয়ে বিভাগ ভারতীয় রেলওয়ের দক্ষিণ পূর্ব মধ্য রেলওয়ে অঞ্চলের অধীনে তিনটি রেলওয়ে বিভাগের একটি। এই রেলওয়ে বিভাগটি ১ এপ্রিল ২০০৩ এ গঠিত হয়েছিল এবং এর সদর দপ্তর ভারতের ছত্তিশগড় রাজ্যের রায়পুরে অবস্থিত।
নাগপুর এসইসি রেলওয়ে বিভাগ এবং বিলাসপুর রেলওয়ে বিভাগ হল এসইসিআর জোনের অধীনে অন্য দুটি রেলওয়ে বিভাগ যার সদর দপ্তর বিলাসপুরে অবস্থিত।
তালিকায় রায়পুর রেলওয়ে বিভাগের অধীনে থাকা স্টেশন এবং তাদের স্টেশন বিভাগ অন্তর্ভুক্ত রয়েছে।
যাত্রীদের জন্য বন্ধ স্টেশন -
ভারতে রেল পরিবহনের ভবিষ্যত

ভারত সরকার তার পুরানো রেলের পরিকাঠামো উন্নত করতে এবং পরিষেবার মান উন্নত করার জন্য বেশ কিছু উদ্যোগ নিচ্ছে। রেল মন্ত্রক ) বিনিয়োগের পরিকল্পনা ঘোষণা করেছে সালের মধ্যে রেলওয়েকে আপগ্রেড করার জন্য। আপগ্রেডের মধ্যে রয়েছে রেলওয়ের ১০০% বিদ্যুতায়ন, বিদ্যমান লাইনগুলিকে আরও সুবিধা এবং উচ্চ গতির সাথে আপগ্রেড করা, নতুন লাইনের সম্প্রসারণ, রেলওয়ে স্টেশনগুলিকে আপগ্রেড করা, ভারতের বিভিন্ন অংশের প্রধান শহরগুলিকে আন্তঃসংযোগকারী একটি বড় উচ্চ-গতির ট্রেন নেটওয়ার্কের প্রবর্তন এবং শেষ পর্যন্ত বিকাশ করা এবং বিভিন্ন উন্নয়ন। দেশের মধ্যে কার্গো খরচ কমাতে ডেডিকেটেড মালবাহী করিডোর।
রিসার্চ ডিজাইন অ্যান্ড স্ট্যান্ডার্ড অর্গানাইজেশন (আরডিএসও) আধুনিকীকরণের জন্য সমস্ত গবেষণা, নকশা এবং মানককরণের কাজ হাতে নিচ্ছে, ন্যাশনাল হাই স্পিড রেল কর্পোরেশন লিমিটেড (এনএইচএসআরসিএল) সারা দেশে হাই-স্পিড ট্রেন প্রোগ্রাম বাস্তবায়নকে উপেক্ষা করছে, ডেডিকেটেড ফ্রেইট করিডোর কর্পোরেশন অফ ইন্ডিয়া DFCCI) হল সারাদেশে মালবাহী করিডোর উন্নয়নের উদ্যোগ নেওয়া সংস্থা এবং ভারতীয় রেলওয়ে স্টেশন ডেভেলপমেন্ট কর্পোরেশন (IRSDC) রেলওয়ে স্টেশনগুলির আপগ্রেড এবং উন্নয়ন কর্মসূচীতে নিযুক্ত রয়েছে।
করিডোরটির নির্মাণ কাজ ২০১৭ সালে শুরু হয়েছিল এবং ২০২৮ সালের মধ্যে শেষ হবে।
সিলভার লাইন (ওয়াশিংটন মেট্রো)

সিলভার লাইন হল ওয়াশিংটন মেট্রো ব্যবস্থার একটি দ্রুতগামী গণপরিবহনের রেলপথ, যেখানে ২৮ টি পরিচালনাগত স্টেশন রয়েছে এবং অতিরিক্ত ছয়টি স্টেশনের পরীক্ষা চলছে। রেলপথটি মার্কিন যুক্তরাষ্ট্রে ভার্জিনিয়ার ফেয়ারফ্যাক্স কাউন্টি ও আর্লিংটন কাউন্টি, কলম্বিয়া জেলা এবং মেরিল্যান্ডের প্রিন্স জর্জ কাউন্টিতে অবস্থিত। সিলভার লাইন বর্তমানে ভার্জিনিয়ার উইহেল-রেস্টন ইস্ট থেকে মেরিল্যান্ডের ডাউনটাউন লার্গো পর্যন্ত চালু রয়েছে। শুধুমাত্র অরেঞ্জ লাইনের সঙ্গে পাঁচটি স্টেশন, রসলিন থেকে স্টেডিয়াম–আর্মরি পর্যন্ত অরেঞ্জ ও ব্লু লাইনের সঙ্গে তেরোটি এবং লার্গো টাউন সেন্টারে উভয় রেলপথের পূর্ব টার্মিনাস পর্যন্ত ব্লু লাইনের সাথে পাঁচটি স্টেশন ভাগাভাগি করে। সিলভার লাইন ২০১৪ সালের ২৬শে জুলাই শুধুমাত্র পাঁচটি পরিচালনাগত স্টেশন ও পরীক্ষামূলক ছয়টি স্টেশন সহযোগে পরিষেবা শুরু করেছিল।
সিলভার লাইনের ১১.৭-মাইল (১৮.৮ কিমি) অংশটি অরেঞ্জ লাইন ও সিলভার লাইনের বিভাজনের স্থান থেকে উইহেল-রেস্টন ইস্ট স্টেশনের মাঝে ভার্জিনিয়ার ফেয়ারফ্যাক্স কাউন্টিতে অবস্থিত এবং এটি ডুলেস করিডোর মেট্রোরেল প্রকল্পের ফেজ পর্যায়-১ হিসাবে নির্মিত হয়েছিল। পর্যায়-২ ওয়াশিংটন ডালেস আন্তর্জাতিক বিমানবন্দর হয়ে লাউডাউন কাউন্টির অ্যাশবার্ন পর্যন্ত রেলপথটিকে আরও ১১.৫ মাইল (১৮.৫ কিমি) প্রসারিত করে, রেলপথে ছয়টি স্টেশন যুক্ত করে। পর্যায়-২-এর নির্মাণ ২০১৪ সালে শুরু হয়েছিল; ২০২২ সালের শেষের দিকে এটির উদ্বোধনের আশা করা হচ্ছে। $৬.৮ বিলিয়ন অর্থমূল্যের প্রকল্পটি দৈর্ঘ্যের (মাইল) ভিত্তিতে ১৯৭৬ সালে শুরু হওয়া ওয়াশিংটন মেট্রোর সবচেয়ে বড় সম্প্রসারণ।
দৈনিক আমার বার্তা

দৈনিক আমার বার্তা বাংলাদেশের ঢাকা থেকে প্রকাশিত একটি জাতীয় দৈনিক সংবাদপত্র। ২০২০ সালের তথ্যমতে, এর প্রচার সংখ্যা ১ লক্ষ ৬০ হাজার।
ব্যবসার পরিস্থিতি

“ব্যবসার পরিস্থিতি” হলো ২০২২ সালে প্রকাশিত আলী হাসানের একটি র‍্যাপ গান। ১১ আগস্ট মুক্তি পাওয়ার পর গানটি বাংলাদেশে ভাইরাল ও প্রশংসিত হয়। গানটি কোভিড-১৯ মহামারি চলাকালীন মন্দার সময় একজন ব্যবসায়ীর দুর্দশার গল্প তুলে ধরে।
গানটির শিল্পী, সুরকার ও গীতিকার আলী হাসান। ২০১০ সালের দিকে, তিনি র‍্যাপ গান তৈরি করে "খাস বাংলা" নামে তার ইউটিউব চ্যানেলে আপলোড করতেন। কিন্তু সেসব গান জনপ্রিয় হয়নি। এছাড়াও তিনি কনসার্টে গান গাইতেন। তিনি র‍্যাপ সঙ্গীতের অনুপ্রেরণা পেয়েছিলেন তার দাদীর কাছ থেকে। দাদীর সাথে তিনি ছন্দে ছন্দে মজা করে কথা বলতেন। তিনি কাতারের একজন প্রবাসী ছিলেন যিনি নারায়ণগঞ্জে তার বাবার হার্ডওয়্যারের দোকানের ব্যবস্থাপনার দায়িত্ব নিতে তিন বছর থাকার পর ২০১৭ সালে দেশে ফেরেন। দোকানের দায়িত্বে থাকাকালীন তিনি খদ্দেরদের সঙ্গে তালে তালে কথা বলতেন। সেসব ছন্দ তিনি তার ডায়েরিতে লিখে রাখতেন। তার ব্যবসায় ক্রমাগত লোকসান তার গানের জন্য আরেকটি অনুপ্রেরণা ছিল। তিনি জনপ্রিয় হওয়ার জন্য গানটি প্রকাশ করেননি বরং তিনি তার ব্যবসায়ের গল্প তুলে ধরার জন্য গানটি প্রকাশ করেন।
তিনি ২০২২ সালের ফেব্রুয়ারিতে গানটির প্রযোজনা শুরু করেন যখন তিনি দোকানটি বিক্রি করেছিলেন। তিনি মে মাসে নিজের টাকায় গানটি রেকর্ড করেন। তিনি ফেসবুকে গানটি পোস্ট করার পর, জি-সিরিজ গানটি ১১ আগস্ট ২০২২-এ প্রকাশ করে। পরিচিত একজনের বাবার অনুমতি নিয়ে তিনি একটি দোকানে গানটির মিউজিক ভিডিওর চিত্রধারণ করেন। সকাল ১১টা থেকে ৪ ঘণ্টা অপেক্ষার পর দোকান মালিক চলে যাওয়ার পর তিনি সেখানে ভিডিও করেন। মিউজিক ভিডিওটি ইউটিউবে একদিনে অন্তত ৩ লাখ ভিউ পায়। ১০ এ ফেব্রুয়ারি ২০২৩ অনুযায়ী ইউটিউবে গানটি ৩৬ মিলিয়নেরও বেশি ভিউ হয়।
গানটি জনপ্রিয় হয়ে ওঠে ও ভাইরাল হয়ে যায় কারণ এটি কোভিড-১৯ মহামারি চলাকালীন একজন ব্যবসায়ীর দুর্দশা, সমস্যা ও সংগ্রামকে চিত্রিত করেছে। গানটি নিয়ে বাংলাদেশের চলচ্চিত্র পরিচালক মোস্তফা সরয়ার ফারুকী বলেন, "এইটা একটা আসল সোনা। শিল্পের কাজ তার সময়কে ধরা। এই গানে এর কারিগররা সময়ের বুকে বইসা সারিন্দা বাজাচ্ছে রীতিমতো!" এছাড়া দেশের নেটিজেনরা মিউজিক ভিডিওতে আলী হাসানের অভিনয়ের প্রশংসা করেছেন। এছাড়াও গানটির প্রশংসা করেছেন শাহরিয়ার নাফীস।
রেড লাইন (ওয়াশিংটন মেট্রো)

রেড লাইন হল ওয়াশিংটন মেট্রো ব্যবস্থার একটি দ্রুতগামী গণপরিবহনের রেলপথ, যা মার্কিন যুক্তরাষ্ট্রে মেরিল্যান্ডের মন্টগোমারি কাউন্টি ও ওয়াশিংটন, ডি.সি.-এর ২৭ টি স্টেশন নিয়ে গঠিত। এটি ওয়াশিংটনের ডাউনটাউনের মধ্য দিয়ে অগ্রসর হওয়া একটি প্রাথমিক রেলপথ এবং ব্যবস্থার প্রাচীনতম, ব্যস্ততম ও বর্তমানে দীর্ঘতম রেলপথ। এটি শ্যাডি গ্রোভ ও গ্লেনমন্টের প্রান্তিক স্টেশন দ্বারা আবদ্ধ একটি দীর্ঘ, সরু "ইউ" গঠন করে।
রেড লাইন হল ওয়াশিংটন মেট্রো ব্যবস্থার একমাত্র রেলপথ, যেটি অন্য মেট্রোরেল লাইনের সঙ্গে তার ট্র্যাকগুলি ভাগাভাগি করে না। যাইহোক, এটি ওয়াশিংটন ইউনিয়ন স্টেশন ও সিলভার স্প্রিং-এর পাশাপাশি টুইনব্রুক ও শ্যাডি গ্রোভ স্টেশনগুলির মধ্যে মেট্রোপলিটন সাবডিভিশনের সমান্তরালভাবে চলে। এই ট্র্যাকগুলি পূর্বের বাল্টিমোর ও ওহাইও রেলপথের অংশ ছিল।
মেট্রোর জন্য পরিকল্পনা ১৯৯৫ সালে গণপরিবহন সমীক্ষার মাধ্যমে শুরু হয়েছিল, যা ১৯৮০ সালের চাহিদা মেটাতে পর্যাপ্ত ফ্রিওয়ে ও গণপরিবহন ব্যবস্থা উভয়ের পূর্বাভাস দেওয়ার চেষ্টা করেছিল। ১৯৫৯ সালে, গবেষণার চূড়ান্ত প্রতিবেদনে দুটি দ্রুতগামী গণপরিবহনের রেলপথ অন্তর্ভুক্ত ছিল, যা ওয়াশিংটনের ডাউনটাউনে প্রত্যাশিত পাতাল রেল ছিল। যেহেতু পরিকল্পনাটি কলম্বিয়া জেলার মধ্যে ব্যাপক ফ্রিওয়ে নির্মাণের আহ্বান জানিয়েছিল, ফলে শঙ্কিত বাসিন্দারা ১৯৬২ সালের ১লা জুলাইয়ের মধ্যে ফ্রিওয়ে নির্মাণে একটি স্থগিতাদেশ তৈরিকারী যুক্তরাষ্ট্রীয় আইনের জন্য তদবির করেছিল। ন্যাশনাল ক্যাপিটাল ট্রান্সপোর্টেশন এজেন্সির ১৯৬২ সালের "ট্রান্সপোর্টেশন ইন ন্যাশনাল ক্যাপিটাল রিজিয়ন" প্রতিবেদনে বেথেসডা ও রকভিলের মধ্যে সরাসরি রেলপথের পরিবর্তে সিলভার স্প্রিং ও রকভিলের মধ্যে বাল্টিমোর ও ওহিও রেলপথের ডানদিকের পথ অনুসরণকারী রেড লাইন সহ বর্তমান রেড লাইন পথের অনেকটাই প্রত্যাশিত ছিল। ডব্লিউএমএটিএ গঠনের আগ পর্যন্ত রুটটি দ্রুতগামী গণপরিবহন পরিকল্পনায় অব্যাহত ছিল।
অরেঞ্জ লাইন (ওয়াশিংটন মেট্রো)

অরেঞ্জ লাইন হল ওয়াশিংটন মেট্রো ব্যবস্থার একটি দ্রুতগামী গণপরিবহনের রেলপথ, যা মার্কিন যুক্তরাষ্ট্রে ভার্জিনিয়ার ফেয়ারফ্যাক্স কাউন্টি ও আর্লিংটন; কলম্বিয়া জেলা; এবং মেরিল্যান্ডের প্রিন্স জর্জ কাউন্টির ২৬ টি স্টেশন নিয়ে গঠিত। অরেঞ্জ লাইন ভার্জিনিয়ার ভিয়েনা থেকে মেরিল্যান্ডের নিউ ক্যারলটন পর্যন্ত বিস্তৃত রয়েছে। লাইনের অর্ধেক স্টেশন ব্লু লাইনের সাথে ভাগাভাগি করা হয়েছে এবং দুই তৃতীয়াংশের বেশি স্টেশন সিলভার লাইনের সাথে ভাগাভাগি করা হয়েছে। অরেঞ্জ লাইন ১৯৭৮ সালের ২০ই নভেম্বর পরিষেবা শুরু হয়েছিল।
মেট্রোর জন্য পরিকল্পনা ১৯৯৫ সালে গণপরিবহন সমীক্ষার মাধ্যমে শুরু হয়েছিল, যা ১৯৮০ সালের চাহিদা মেটাতে পর্যাপ্ত ফ্রিওয়ে ও গণপরিবহন ব্যবস্থা উভয়ের পূর্বাভাস দেওয়ার চেষ্টা করেছিল। ১৯৫৯ সালে, গবেষণার চূড়ান্ত প্রতিবেদনে দুটি দ্রুতগামী গণপরিবহনের রেলপথ অন্তর্ভুক্ত ছিল, যা ওয়াশিংটনের ডাউনটাউনে প্রত্যাশিত পাতাল রেল ছিল। যেহেতু পরিকল্পনাটি কলম্বিয়া জেলার মধ্যে ব্যাপক ফ্রিওয়ে নির্মাণের আহ্বান জানিয়েছিল, ফলে শঙ্কিত বাসিন্দারা ১৯৬২ সালের ১লা জুলাইয়ের মধ্যে ফ্রিওয়ে নির্মাণে একটি স্থগিতাদেশ তৈরিকারী যুক্তরাষ্ট্রীয় আইনের জন্য তদবির করেছিল। ন্যাশনাল ক্যাপিটাল ট্রান্সপোর্টেশন এজেন্সির ১৯৬২ সালের "ট্রান্সপোর্টেশন ইন ন্যাশনাল ক্যাপিটাল রিজিয়ন" প্রতিবেদনে আর্লিংটনের ভিতরে ও তার বাইরেও আই-৬৬-এর মধ্যস্থিত অনুসরণকারী রুট সহ ভার্জিনিয়ার বর্তমান অরেঞ্জ লাইন পথের অনেকটাই প্রত্যাশিত ছিল। ডব্লিউএমএটিএ গঠনের আগ পর্যন্ত রুটটি দ্রুতগামী গণপরিবহন পরিকল্পনায় অব্যাহত ছিল।
নাগপুর এসইসি রেলওয়ে বিভাগ

নাগপুর এসইসি রেলওয়ে বিভাগ হল ভারতীয় রেলওয়ের দক্ষিণ পূর্ব মধ্য রেল এর অধীনে তিনটি রেলওয়ে বিভাগের একটি। এই রেলওয়ে বিভাগটি ১ এপ্রিল ১৯৫২ সালে গঠিত হয়েছিল এবং এর সদর দপ্তর ভারতের মহারাষ্ট্র রাজ্যের নাগপুরে অবস্থিত।
বিলাসপুর রেলওয়ে বিভাগ এবং রায়পুর রেলওয়ে বিভাগ হল এসইসিআর জোনের অধীনে অন্য দুটি রেলওয়ে বিভাগ যার সদর দপ্তর বিলাসপুরে অবস্থিত। 
তালিকায় SECR নাগপুর রেলওয়ে বিভাগের অধীনে থাকা স্টেশন এবং তাদের স্টেশন বিভাগ অন্তর্ভুক্ত রয়েছে। 
যাত্রীদের জন্য বন্ধ স্টেশন -
সিইএসসি সুড়ঙ্গ

সিইএসসি সুড়ঙ্গ ভারতের পশ্চিমবঙ্গ রাজ্যের কলকাতার হুগলী নদীর তলদেশে অবস্থিত। এটি এশিয়া মহাদেশের প্রথম নদী সুড়ঙ্গ, যা ১৯৩১ খ্রিস্টাব্দে নির্মিত হয়েছিল। এই সুড়ঙ্গটি কলকাতা থেকে হাওড়াতে বিদ্যুৎ পরিষেবা প্রদানের কাজে ব্যবহৃত হয়।
সিইএসসি সুড়ঙ্গের পরিকল্পনা ১৯২৮ খ্রিস্টাব্দে করা হয়। এটির নকশা তৈরি করেন বয়লার বিশেষজ্ঞ জন লরেন্স এবং স্যার হার্লে হিউজ ডালরিম্প্লে, যিনি এই প্রোজেক্টটির প্রধান ছিলেন।
এশিয়ার প্রথম নদী সুড়ঙ্গটি সম্পুর্ন তৈরী হতে ১৭ মাস লেগেছিল। ১৯৩০ খ্রিস্টাব্দের মার্চ মাসে, হাওড়াতে হুগলী নদীর তীরে, ইন্ডিয়ান বোটানিক্যাল গার্ডেনে একটি কূপ খননের মাধ্যমে এই কাজের সূচনা হয়। এক মাস পরে নদীর অপর পাড়ে, কলকাতার মেটিয়াব্রুজে, একই রকম আরও একটি কূপ খনন শুরু হয়। প্রথম চার মাস কূপ দুটির খনন কাজ চলে। তারপর মেটিয়াব্রুজের দিক থেকে, নদীর ৩৩.৫ মি. তলদেশে, ০.৫৩৯ কি.মি. সুড়ঙ্গ খননের কাজ চলে। অবশেষে ১৯৩১ খ্রিস্টাব্দের জুলাই মাসে সুড়ঙ্গটির কাজ সমাপ্ত হয়।
আধুনিক টানেল বোরিং মেশিনে নয়, সিইএসসি সুড়ঙ্গটি নির্মিত হয়েছিল শ্রমিকদের কঠোর পরিশ্রমে কোদাল, বেলচা প্রভৃতি সাধারণ যন্ত্রপাতির সাহায্যে। ভারতের পাঞ্জাব প্রদেশ থেকে আসা পরিশ্রমী শ্রমিকেরা এই সুুড়ঙ্গটি খনন করে এবং তার দেওয়ালে কাষ্ট আয়রনের রিংগুলি প্রতিস্থাপন করে। নির্মাণ কাজ চলাকালীন দুইজন ভারতীয় শ্রমিক ও নরমাল স্মিথ নামে একজন ব্রিটিশের মৃত্যু ঘটে।
কলকাতা মেট্রোর প্রকৌশলীরা সিইএসসি সুড়ঙ্গটি বিশেষভাবে পর্যবেক্ষণ ও নিরীক্ষণ করেছিলেন, কলকাতার ইষ্ট ওয়েস্ট মেট্রো সুড়ঙ্গ নির্মাণের জন্য। এই সুড়ঙ্গটি সিইএসসি লিমিটেড কোম্পানির বিদ্যুৎ পরিষেবা ব্যবস্থার একটি গুরুত্বপূর্ণ অঙ্গ।
২০২৩ বাংলাদেশ প্রিমিয়ার লিগ

২০২৩ বাংলাদেশ প্রিমিয়ার লিগ, যা বিপিএল ৯ নামেও পরিচিত, এটি বাংলাদেশ প্রিমিয়ার লিগ (বিপিএল)-এর নবম আসর, যা বাংলাদেশ ক্রিকেট বোর্ড (বিসিবি) দ্বারা আয়োজিত বাংলাদেশের শীর্ষ-স্তরের পেশাদার টি- টোয়েন্টি ক্রিকেট লিগ।২০২২ সালের জুলাই মাসে, আন্তর্জাতিক ক্রিকেট কাউন্সিল তার ফিউচার ট্যুর প্রোগ্রামে এই লিগের জন্য জানুয়ারি এবং ফেব্রুয়ারি মাসকে স্থান দেওয়ার পর, বিসিবি পরবর্তী তিন মৌসুমের জন্য বিপিএলের সময়সূচী ঘোষণা করে। সেই অনুসারে, ২০২৩ সালের ৫ জানুয়ারী থেকে ১৬ ফেব্রুয়ারি পর্যন্ত নবম আসর অনুষ্ঠিত হওয়ার কথা রয়েছে। বিসিবি এই মৌসুম থেকে দলের সংখ্যা বাড়িয়ে ৭টি এবং ৩ বছরের জন্য ফ্র্যাঞ্চাইজি অধিকার বিক্রি করার সিদ্ধান্ত নিয়েছে। 
বিসিবি ২০২২ সালের সেপ্টেম্বরে ফ্র্যাঞ্চাইজি মালিকদের তালিকা ঘোষণা করে, আগের ছয়টি ফ্র্যাঞ্চাইজির মধ্যে পাঁচটি মালিকানা ধরে রেখেছে এবং দুই মৌসুম পরে রংপুর রাইডার্স ফিরে এসেছে।
ফাইনালে কুমিল্লা ভিক্টোরিয়ান্স সিলেট স্ট্রাইকার্সকে ৭ উইকেটে হারিয়ে চতুর্থবারের মতো শিরোপা জিতেছে।
সেকেন্দ্রাবাদ রেলওয়ে বিভাগ

সেকেন্দ্রাবাদ রেলওয়ে বিভাগ ভারতীয় রেলওয়ের দক্ষিণ মধ্য রেলওয়ে জোনের (SCR) ছয়টি বিভাগের মধ্যে একটি। এটি ভারতীয় রেলওয়ের শীর্ষ পাঁচটি বিভাগের মধ্যে একটি এবং এর বিভাগীয় ও জোনাল সদর দফতর সেকেন্দ্রাবাদে রয়েছে।
২ অক্টোবর ১৯৬৬ সালে সেকেন্দ্রাবাদ বিভাগ গঠিত হয়। এটিতে ব্রডগেজ এবং মিটার গেজ ছিল, পরে, মিটার গেজ হায়দ্রাবাদ বিভাগের একটি অংশ ছিল।
এটি তেলেঙ্গানা, অন্ধ্র প্রদেশ, কর্ণাটক এবং মহারাষ্ট্র রাজ্যগুলিকে কভার করে।
বিভাগের অধীনে বিভিন্ন লাইন: 
বিভাগটি ৬৪% মালবাহী এবং ৩৫% এর বেশি যাত্রী পরিবহন করে দক্ষিণ মধ্য রেলওয়েতে । ২০১১-১২ সালে, বিভাগটি ) মোট আয় রেকর্ড করেছে । বিভাগে 22,178 জন কর্মচারী রয়েছে। ২০১২-১৩ সালে, বিভাগটি মোট যাত্রী বহন করেছিল, মালবাহী মোট আয় ।
ব্রহ্মাশিরাস্ত্র

ব্রহ্মশিরাস্ত্র হল প্রাচীন ভারতীয় গ্রন্থে বর্ণিত সবচেয়ে ধ্বংসাত্মক অস্ত্র, যা দেবতাদের অস্তিত্বকে শেষ করতে সক্ষম। এটা মনে করা হয় যে ব্রহ্মশিরাস্ত্র ব্রহ্মাস্ত্রের চেয়ে উচ্চতর, এবং মহাবিশ্ব বা এমনকি মহাবিশ্বের যেকোনো কাঙ্খিত সত্তাকে ধ্বংস করতে ব্যাপক বিস্ফোরণ ও তরঙ্গের চেইন প্রতিক্রিয়া সৃষ্টি করে। অস্ত্রটি ভগবান ব্রহ্মার চারটি মাথার সাথে এর টিপ হিসাবে প্রকাশিত হয়। ঋষি অগ্নিবেশ, পরশুরাম, কর্ণ,  অর্জুন ও অশ্বত্থামা এই অস্ত্রটি ব্যবহার করার জ্ঞানের অধিকারী ছিলেন। এই অস্ত্রটি যেকোন বস্তুতে, এমনকি ঘাসের ব্লেডেও ব্যবহার করা যেতে পারে।
মহাভারতে, এটি ব্যাখ্যা করা হয়েছে যে যখন এই অস্ত্রটি আহ্বান করা হয়, "এটি আগুনের বিশাল গোলকের মধ্যে ভয়ানক শিখায় জ্বলে ওঠে। বজ্রপাতের অসংখ্য শব্দ শোনা যায়, পৃথিবীতে ফাটল শুরু হয়, নদী শুকিয়ে যায়, হাজার হাজার উল্কা পড়ে যায় এবং সমস্ত জীবন্ত প্রাণী প্রচণ্ড আতঙ্কে ভীত হয়ে পড়ে। পুরো আকাশ যেন শব্দে ভরে গেছে এবং আগুনের শিখা দিয়ে একটি ভয়ানক দিক অনুমান করেছে। তার পাহাড়, জল এবং গাছ সহ সমগ্র পৃথিবী কেঁপে উঠল৷ যখন এটি একটি অঞ্চলে আঘাত করবে, তখন এটি ধ্বংস হয়ে যাবে এবং সেখানে কিছুই জন্মাবে না, এমনকি পরবর্তী ৫০ ব্রহ্ম বছর (১৫৫.৫ ট্রিলিয়ন মানব বছর) পর্যন্ত ঘাসের ফলকও হবে না।
পিটার বোর্ক (দৌড়বিদ)

পিটার বোর্ক (জন্ম ২৩ এপ্রিল ১৯৫৮) একজন অস্ট্রেলীয় প্রাক্তন মাঝারিপাল্লার দৌড়বিদ।
ব্রিসবেনে ১৯৮২ কমনওয়েলথ গেমসে ৮০০ মিটার জয়ের জন্য তিনি সর্বাধিক পরিচিত।
মনু মুন্সী

মনু মুন্সী (সম্পূর্ণ নাম মনমোহন মুন্সী) (২ আগস্ট, ১৯২৪- ২০ ফেব্রুয়ারি, ২০০৯) ছিলেন একজন প্রবাদপ্রতিম ভারতীয় শিল্পী যিনি 'মাদার অফ পার্ল আর্টিস্ট্রি'-এর জন্য বিশেষভাবে কৃতিত্বপ্রাপ্ত। তিনি ১৯২৪ সালের ২রা আগস্ট বাংলার চৌগাছি জমিদার পরিবারে (বর্তমানে বাংলাদেশের যশোরে) জন্মগ্রহণ করেন।
মুন্সী ১৯২৪ সালের ২রা আগস্ট চৌগাছির (বর্তমানে বাংলাদেশের যশোরে) জমিদার পরিবারে জন্মগ্রহণ করেন । তাঁর পিতা অনুকূল চরণ মুন্সীকে এখনও ভারতে মাদার অফ পার্ল শিল্পকলার প্রথম রূপায়ক বলে মনে করা হয়। মুন্সী তাঁর পিতা এবং তাঁর দাদা শিল্পী অন্নদা মুন্সী (অনেকের মতে ভারতীয় বাণিজ্যিক শিল্পের জনক হিসাবে বিবেচিত) উভয়ের অনুপ্রেরণা নিয়ে পবিত্র শৈল্পিক পরিবেশে লালিতপালিত হয়েছিলেন। ম্যাট্রিকুলেশন শেষ করার পর, অন্নদার ইচ্ছায় চালিত হয়ে, মুন্সী কলকাতার আর্ট স্কুল-এ যোগদানের আগে একজন শিক্ষানবিশ হিসেবে বিশিষ্ট শিল্পী প্রহ্লাদ কর্মকার-এর স্টুডিওতে যোগ দেন।
এক্ষেত্রে উল্লেখ্য, তাঁর পিতৃদত্ত নাম ছিল 'মনমোহন মুন্সী'। কিন্তু, পরবর্তী কালে, বাংলার তৎকালীন মুখ্যমন্ত্রী ডাঃ বিধান চন্দ্র রায় তাঁর নাম ছোটো করে রাখেন 'মনু'। পরে এই নামেই তিনি জাতীয় ও আন্তর্জাতিক স্তরে খ্যাতি অর্জন করেন।
মুন্সী, মায়া মুন্সীর সাথে বিবাহ বন্ধনে আবদ্ধ হন যিনি হুগলির বসু পদবীর একটি পরিবারের সদস্য ছিলেন। মায়া, মুন্সীকে তাঁর জীবদ্দশায় তাঁর সমস্ত শিল্পকর্ম চালিয়ে যেতে সাহায্য করেছিলেন।
মুন্সী আন্তর্জাতিক বিজ্ঞাপন কোম্পানি জে. ওয়াল্টার থম্পসনে তাঁর কর্মজীবন শুরু করেন দাদা অন্নদা মুন্সী ও বিখ্যাত চলচ্চিত্র পরিচালক রাজেন তরফদার-এর অনুপ্রেরণায়। পরে তিনি গভর্নমেন্ট আর্টস অ্যান্ড ক্রাফ্ট বোর্ডে যোগদান করেন, কিন্তু সেখান থেকে পদত্যাগ করার পরে, তিনি অল ইন্ডিয়া হ্যান্ডিক্রাফ্ট বোর্ডে যোগ দেন যেখানে তিনি অবসর নেওয়ার আগে ৩০ বছর ধরে কাজ করেছিলেন।
পশ্চিমবঙ্গের প্রাক্তন মুখ্যমন্ত্রী ডঃ বিধান চন্দ্র রায় 'গান্ধীজীর নোয়াখালী অভিযান' শিরোনামে তাঁর বিখ্যাত মাদার অফ পার্ল শিল্পকর্ম 'বাংলার চারু ও কারু শিল্পের' সেরা নিদর্শন হিসেবে আমেরিকায় পাঠিয়েছিলেন। তাঁর শিল্পকর্মের পৃষ্ঠপোষকদের মধ্যে রয়েছেন সত্যজিৎ রায় , শিল্পী অন্নদা মুন্সী (তাঁর দাদা এবং ভারতীয় বাণিজ্যিক শিল্পের জনক), ডঃ বিধান চন্দ্র রায়, ব্যারিস্টার সুবোধ চন্দ্র রায়, শিল্পী সুভো ঠাকুর এবং আরও অনেক কিংবদন্তি ব্যক্তিত্ব। মাদার অফ পার্ল শিল্পকলার ক্ষেত্রে তাঁর কিংবদন্তি শিল্পকর্মগুলির মধ্যে একটি হল 'ইন্দিরা গান্ধী' যা এখনও বিশ্বের প্রধান প্ল্যাটফর্মে ভারতীয় চারুকলার প্রতিনিধিত্ব করার সর্বোচ্চ উদাহরণগুলির মধ্যে একটি। তিনি ধাতব প্লেট দিয়ে সুন্দরভাবে খোদাই করা বিভিন্ন শৈল্পিক ভঙ্গিতে রবিঠাকুরকে তুলে ধরার কৃতিত্ব রাখেন। 
২০শে ফেব্রুয়ারী, ২০০৯ তারিখে তিনি বার্ধক্যজনিত রোগের সাথে লড়াই করার পরে কলকাতার দমদমের বেদিয়াপাড়ায় নিজের বাসভবনে শেষ নিঃশ্বাস ত্যাগ করেন।
তাঁর এই কাজ দেখে সত্যজিৎ রায় লিখেছিলেন, 
১৯৮৬ খ্রিস্টাব্দে তিনি ভারতের চতুর্থ সর্বোচ্চ বেসামরিক সম্মান পদ্মশ্রী পুরস্কারের জন্যে সুপারিশপ্রাপ্ত হয়েছিলেন। যদিও সেই বছর চূড়ান্ত পুরস্কার প্রাপকদের তালিকায় তাঁর নাম ছিল না। এ বিষয় নিয়ে তাঁকে প্রশ্ন করা হলে তিনি বলতেন, "অমন যখন তখন প্রচার শিল্প সৃষ্টিতে বাধা সৃষ্টি করে।"
ভৃগু

ভৃগু () হিন্দুধর্মের একজন ঋষি ছিলেন। তিনি ছিলেন সাতজন মহান ঋষি, সপ্তর্ষিদের একজন, ব্রহ্মার দ্বারা সৃষ্ট বহু প্রজাপতির (সৃষ্টির সহায়ক) একজন। ভবিষ্যদ্বাণীমূলক জ্যোতিষশাস্ত্রের প্রথম প্রণেতা, এবং ভৃগু সংহিতার লেখক, জ্যোতিষ সাহিত্যে পণ্ডিত, ভৃগুকে ব্রহ্মার মানসপুত্র (মন-পুত্র) হিসাবে বিবেচনা করা হয়। নামটির বিশেষণ রূপ, ভার্গব, ভৃগুর বংশধর এবং দর্শনকে বোঝাতে ব্যবহৃত হয়।
মনুস্মৃতি অনুসারে, ভৃগু ছিলেন একজন স্বদেশী ও মানবতার হিন্দু পূর্বপুরুষ মনুর সময়ে বসবাস করতেন। ভৃগুের আশ্রম ছিল ভাধুসার নদীতে, যেটি ব্রহ্মাবর্তের বৈদিক রাজ্যের ধোসি পাহাড়ের কাছে দ্রিশাবতী নদীর উপনদী, বর্তমানে ভারতের হরিয়ানা ও রাজস্থানের সীমান্তে। মনুর সাথে, ভৃগু মনুস্মৃতিতে গুরুত্বপূর্ণ অবদান রেখেছিলেন, যা এই অঞ্চলে মহা বন্যার পরে ব্রহ্মাবর্ত রাজ্যে সাধুদের মণ্ডলীতে উপদেশ দিয়ে গঠিত হয়েছিল। স্কন্দপুরাণ অনুসারে, ভৃগু তার ছেলে চ্যবনকে ধোসি পাহাড়ে রেখে, ভৃগুকচ্ছ, আধুনিক ভারুচ গুজরাতের নর্মদা নদীর তীরে চলে আসেন।
ঋষি কর্দমের কন্যা খ্যাতীকে তিনি বিয়ে করেছিলেন। তিনি প্রজাপতি দক্ষের কন্যা হিসেবে বেশি পরিচিত। তিনি ভার্গবী রূপে দেবী লক্ষ্মীর মা ছিলেন। তাদের ধাতা ও বিধাতা নামে দুই পুত্রও ছিল। কাব্যমাতার (উসনা) সাথে তার আরও একটি পুত্র ছিল, যিনি নিজে ভৃগুর চেয়ে বেশি পরিচিত – শুক্র, ঋষি ও অসুরদের গুরু। ঋষি চ্যবন কেও পুলোমার সাথে তার ছেলে বলা হয়, যেমন লোকনায়ক মৃকান্দা। তাঁর বংশধরদের মধ্যে একজন ছিলেন ঋষি জমদগ্নি, যিনি ঋষি পরশুরামের পিতা ছিলেন, যিনি বিষ্ণুর অবতার হিসেবে বিবেচিত ছিলেন।